open-index/open-wikipedia-markdown huggingface dataset:
ଦିବ୍ୟା ମହାନ୍ତି

**ଦିବ୍ୟା ମହାନ୍ତି** ଜଣେ ଓଡ଼ିଆ ଅଭିନେତ୍ରୀ, ଯିଏକି ଦୂରଦର୍ଶନ ଧାରାବାହିକ, ଓଡ଼ିଆ କଥାଚିତ୍ର ଜଗତ ଓ ତେଲୁଗୁ କଥାଚିତ୍ର ଜଗତରେ ମୁଖ୍ୟତଃ କାର୍ଯ୍ୟ କରନ୍ତି । ୨୦୧୮ ମସିହାରେ ସେ ଓଡ଼ିଆ ଆଧ୍ୟାତ୍ମିକ ଧାରାବାହିକ ଜୟ ମା' ଲକ୍ଷ୍ମୀ ଜରିଆରେ ଅଭିନୟ କରିବା ଆରମ୍ଭ କରିଥିଲେ । ୨୦୧୮ ମସିହାରେ ସେ ସୁନ୍ଦରଗଡ଼ର ସଲମାନ୍ ଖାନ୍ ଜରିଆରେ ଓଡ଼ିଆ ଜଗତରେ ଅଭିନୟ କରିବା ଆରମ୍ଭ କରିଥିଲେ । ଓଡ଼ିଆ କଥାଚିତ୍ର ବ୍ୟତୀତ ସେ ତେଲୁଗୁ କଥାଚିତ୍ର ଜଗତରେ ଅଭିନୟ କରୁଛନ୍ତି ।

## କଥାଚିତ୍ର ଜୀବନ
ଦିବ୍ୟା ୨୦୧୫ ମସିହାରେ ଅଭିନୟ କରିବା ଆରମ୍ଭ କରିଥିଲେ । ପ୍ରଥମେ ସେ ଦୂରଦର୍ଶନରେ ଅଭିନୟ କରିଥିଲେ । ତରଙ୍ଗ ଟିଭିରେ ପ୍ରସାରିତ ଆଧ୍ୟାତ୍ମିକ ଧାରାବାହିକ ଜୟ ମା' ଲକ୍ଷ୍ମୀ ଥିଲା ତାଙ୍କ ଅଭିନୀତ ପ୍ରଥମ ଧାରାବାହିକ, ଯେଉଁଥିରେ ସେ ମା ଲକ୍ଷ୍ମୀ ଭୂମିକାରେ ଅଭିନୟ କରିଥିଲେ ।

୨୦୧୮ ମସିହାରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ସୁନ୍ଦରଗଡ଼ର ସଲମାନ୍ ଖାନ୍, ଯେଉଁଥିରେ ସେ ବାବୁଶାନ୍‌ଙ୍କ ନାୟିକା ଭାବରେ ଅଭିନୟ କରିଥିଲେ । ପରବର୍ତ୍ତୀ ସମୟରେ ସେ ବାଳ-ଦ ରିଦମ୍ ଅଫ୍ ଲାଇଫ୍, ତୁ ମୋର ସାଥିରେ, ତୁ ମୋର ସାଥିରେ ୨, ଇଏ ବି ଗୋଟେ ଲଭ୍ ଷ୍ଟୋରୀ, ତୁ କହିଦେ ଆଇ ଲଭ୍ ୟୁ, ମିଷ୍ଟର ମଜନୁ ଆଦି କଥାଚିତ୍ରରେ ଅଭିନୟ କରିଥିଲେ ।

୨୦୨୦ ମସିହାରେ ସେ ତରଙ୍ଗ ପ୍ଲସ୍‌ର ପ୍ରଥମ ଧାରାବାହିକ ଚୁମ୍ବକରେ ତମନ୍ନା ବ୍ୟାସଙ୍କ ସହ ଅଭିନୟ କରିଥିଲେ । ଓଡ଼ିଶୀ ନୃତ୍ୟ ପ୍ରତି ତାଙ୍କର ପିଲାଦିନରୁ ଦୁର୍ବଳତା ରହିଛି ଏବଂ ସେ ନୃତ୍ୟାଭ୍ୟାସ ମଧ୍ୟ କରନ୍ତି ।

### ଅଭିନୀତ କଥାଚିତ୍ର
### ଅଭିନୀତ ଧାରାବାହିକ/ୱେବ୍ ସିରିଜ୍
## ଆଧାର
## ଅଧିକ ତଥ୍ୟ
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ସତ୍ୟ ଭୂଷଣ ବର୍ମନ୍

**ସତ୍ୟ ଭୂଷଣ ବର୍ମନ୍** (ଜନ୍ମ ମେ ୧୯୦୭) ଜଣେ ଭାରତୀୟ ବିଚାରପତି ତଥା ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ପ୍ରଧାନ ବିଚାରପତି ଥିଲେ ।

## ସଂକ୍ଷିପ୍ତ ଜୀବନି 
ଜଷ୍ଟିସ ବର୍ମନ୍ ୧୯୦୭ ମସିହା ମଇ ମାସରେ ଜନ୍ମଗ୍ରହଣ କରିଥିଲେ । ସେ ମିତ୍ର ଅନୁଷ୍ଠାନ, କୋଲକାତା ଏବଂ ପ୍ରେସିଡେନ୍ସି କଲେଜରେ ଅଧ୍ୟୟନ କରିଥିଲେ । ସେ କଲିକତା ବିଶ୍ୱବିଦ୍ୟାଳୟର ହାଜ୍ରା ଆଇନ ମହାବିଦ୍ୟାଳୟରୁ ଆଇନ ପାସ କରିଥିଲେ । ଲଣ୍ଡନସ୍ଥିତ Lincoln's Innରୁ ବର୍ମନ ଆଇନ୍ରେ 'Bar at Law' ଡିଗ୍ରୀ ହାସଲ କରିଥିଲେ । ୧୯୩୨ରେ ତାଙ୍କୁ ଇଂରାଜୀ ବାରର ସଭ୍ୟ ଭାବେ ଡକାଗଲା । ବର୍ମନ ୩ ଫେବୃଆରୀ ୧୯୫୮ରେ ଓଡ଼ିଶା ହାଇକୋର୍ଟର ଅତିରିକ୍ତ ବିଚାରପତି ଭାବରେ ନିଯୁକ୍ତ ହୋଇଥିଲେ ।  ୧୯୬୭ ମସିହାରେ ଭାରତର ପ୍ରଧାନ ବିଚାରପତି ସୁଧୀ ରଂଜନ ଦାସଙ୍କ ପ୍ରସ୍ତାବ ଅନୁଯାୟୀ ତାଙ୍କୁ ଓଡ଼ିଶା ଉଚ୍ଚ ନ୍ୟାୟାଳୟର ପ୍ରଧାନ ବିଚାରପତି ପଦରେ ଉନ୍ନୀତ କରାଯାଇଥିଲା । ଜଷ୍ଟିସ୍ ବର୍ମନ୍ ୩୦ ଏପ୍ରିଲ ୧୯୬୯ରେ ବିଚାର ବିଭାଗରୁ ଅବସର ନେଇଥିଲେ ।

## ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ଶ୍ରେଣୀ:୧୯୦୭ ଜନ୍ମ
ତୀଜନ ବାଇ

**ତୀଜନ ବାଇ** (ଜନ୍ମ ୮ ଅଗଷ୍ଟ ୧୯୫୬) ଛତିସଗଡ଼ର ଜଣେ ପାରମ୍ପରିକ ପଣ୍ଡବାନି (Pandavani) କଳାକାର ଥିଲେ ଯିଏ ମହାଭାରତ ଗାଥାକୁ ବାଦ୍ୟ ସଙ୍ଗୀତ ବ୍ୟାଖ୍ୟା କରି ମଞ୍ଚରେ ପ୍ରଦର୍ଶନ କରୁଥିଲେ ।  

ତାଙ୍କୁ ଭାରତ ସରକାର ୧୯୮୭ ମସିହାରେ ପଦ୍ମଶ୍ରୀ ଓ ୨୦୦୩ ମସିହାରେ ପଦ୍ମ ଭୂଷଣ ଓ ୨୦୧୯ ମସିହାରେ ପଦ୍ମ ବିଭୂଷଣ ସମ୍ମାନ ପ୍ରଦାନ କରିଥିଲେ ତ‌ଥା ଭାରତର 
ଜାତୀୟ ସଙ୍ଗୀତ, ନୃତ୍ୟ ଓ ନାଟକ ଏକାଡେମୀ ତରଫରୁ ତାଙ୍କୁ ସଙ୍ଗୀତ ନାଟକ ଏକାଡେମୀ ପୁରସ୍କାର ୧୯୯୫ ମସିହାରେ ପ୍ରଦାନ କରାଯାଇଥିଲା । 

## ଜୀବନୀ
### ପ୍ରାକ୍ ଜୀବନ
ଭିଲାଇର ୧୪ କିମି ଉତ୍ତରକୁ ଥିବା ଗନିୟାରି ଗ୍ରାମର ଚୁନୁକ ଲାଲ ପାଢ଼ି ଓ ତାଙ୍କ ପତ୍ନୀ ସୁଖବତୀଙ୍କ ଔରଷରୁ ତୀଜାନ ବାଇ ଜନ୍ମଗ୍ରହଣ କରିଥିଲେ ।  ସେ ଛତିଶ ଗଡ଼ର ପାଢି ଜନ‌ଜାତି ଲୋକ ଥିଲେ । 

ସେ ପାଞ୍ଚ ସନ୍ତାନଙ୍କ ମଧ୍ୟରେ ସବୁଠାରୁ ବଡ଼ ଥିଲେ । ତାଙ୍କ ଅଜା ବ୍ରିଜଲାଲ ପାଢ଼ି ମହାଭାରତ ବର୍ଣ୍ଣନା କରୁଥିବା ଶୁଣିଥିଲେ ଯାହା ଛତିଶଗଡ଼ି ଲେଖକ ସବଲ ସିଂ ଚୌହାନ ହିନ୍ଦୀ ଭାଷାରେ ରଚନା କରିଥିଲେ । ଏହା ଶୁଣି ତୀଜନ ଆକର୍ଷିତ ହୋଇଥିଲେ ଓ ପସନ୍ଦ କରିଥିଲେ । ସେ ତା ମଧ୍ୟରୁ ଆନେକ ଗୁଡ଼ିଏ ଲେଖା କଣ୍ଠସ୍ଥ କରିଥିଲେ ଓ ପରବର୍ତ୍ତୀ କାଳରେ ଉମେକ ସିଂ ଦେଶମୁଖଙ୍କଠାରୁ ପ୍ରଶିକ୍ଷଣ ପାଇଥିଲେ । 

### ବୃତ୍ତି
ମାତ୍ର ୧୩ ବର୍ଷ ବୟସରେ ସେ ପଡ଼ୋଶୀ ଗ୍ରମ ଚନ୍ଦ୍ରଖୁରିରେ ୧୦ ଟଙ୍କା ପାରିଶ୍ରମିକ ପାଇ ପ୍ରଥମ ସାର୍ବଜନୀନ ପ୍ରଦର୍ଶନ କରିଥିଲେ ଯେଉଁଥିରେ ସେ ପଣ୍ଡବାନିର ବେଦମତୀ ଶୈଳୀରେ ସେ ପ୍ରଥମ ଥର ପାଇଁ ଗାଇଥିଲେ ଓ ତା' ପୂର୍ବରୁ ପରମ୍ପରା ଅନୁସାରେ ମହିଳାମାନେ ବେଦମତୀ ବୈଠକି ଶୈଳୀରେ ଗାଉଥିଲେ । ପୂର୍ବରୁ ଏହିଭଳି ଗୀତ କେବଳ ପୁରୁଷମାନେ ଗାଉଥିଲେ ଯାହା ସ ଅତି ବଡ଼ ପାଟିରେ ଠିଆ ହୋଇ ତାଙ୍କର ସ୍ୱତନ୍ତ୍ର ଗଳାରେ ଗାଇଥିଲେ ।

ଏହି ଘଟଣାର ଅଳ୍ପ ଦିନ ପରେ ସେ ପଡ଼ୋଶୀ ଗ୍ରମାମାନଙ୍କରେ ବିଖ୍ୟାତ ହୋଇଗଲେ ଓ ବିଭିନ୍ନ ବିଶେଷ ଘଟଣାରେ ଓ ଉତ୍ସବରେ ନିମନ୍ତ୍ରଣ ପାଇ ପ୍ରଦର୍ଶନ କରିଥିଲେ ।  

ଏକଦା ମଧ୍ୟ ପ୍ରଦେଶର ଜଣେ ଥିଏଟର କଳାକାର ହବିବ ତନବିର ତାଙ୍କ ପ୍ରତିଭା ଦେଖି ପ୍ରଭାବିତ ହେଲେ ଓ ସେତେବେଳର ପ୍ରଧାନ ମନ୍ତ୍ରୀ ଇନ୍ଦିରା ଗାନ୍ଧୀଙ୍କ ସମ୍ମୁଖରେ ପ୍ରଦର୍ଶନ କରିବାକୁ ଡକରା ପାଇ ଗଲେ ଓ ପ୍ରଦର୍ଶନ କରିଥିଲେ । ସମୟକ୍ରମେ ସେ ଜାତୀୟ ଓ ଆନ୍ତର୍ଜାତୀୟ ସ୍ତରରେ ସମ୍ମାନିତ ହୋଇ ୧୯୮୭ ମସିହାର ପଦ୍ମଶ୍ରୀ, ୧୯୯୫ ମସିହାର ସଙ୍ଗୀତ ନାଟକ ଏକାଡେମୀ ପୁରସ୍କାର ଓ ୨୦୦୩ରେ ପଦ୍ମ ଭୂଷଣ ପାଇଥିଲେ । 

୧୯୮୦ ମସିହାରୁ ଆରମ୍ଭ କରି ସେ ସାଂସ୍କୃତିକ ରାଷ୍ଟ୍ରଦୂତ ଭାବରେ ବିଭିନ୍ନ ଦେଶ ଯେପରିକି ଇଂଲଣ୍ଡ, ଫ୍ରାନ୍ସ, ସ୍ୱିଜରଲାଣ୍ଡ, ଜର୍ମାନୀ, ତୁର୍କୀ, ଟ୍ୟୁନିସିଆ, ମାଲଟା, ସାଇପ୍ରସ, ରୋମାନିଆ ଓ ମରିସସ ଭଳି ଦେଶମାନଙ୍କୁ ଯାଇ ସେଠାରେ ପ୍ରଦର୍ଶନ କରିଥିଲେ । ଜ‌ୱାହରଲାଲ ନେହୁରୁଙ୍କ 'ପୁସ୍ତକ ଭାରତ ଏକ ଖୋଜ' ଉପରେ ପର୍ଯ୍ୟବେଶିତ ଶ୍ୟାମ ବେନେଗଲଙ୍କର ମହାଭାରତ ଟିଭି ସିରିଆଲରେ ସେ କେତେକ ଦୃଶ୍ୟରେ ପ୍ରଦର୍ଶନ କରିଥିଲେ  

ଏବେ ମଧ୍ୟ ସେ ଦର୍ଶକ ଓ ଶ୍ରୋତାମାଙ୍କୁ  ସାରା ପୃଥିବୀରେ ତାଙ୍କର ସଶକ୍ତ ଗଳାରେ ଅପୂର୍ବ ଲୋକ ସଙ୍ଗୀତ ଗାଇ ଶୁଣଉଛନ୍ତି ଓ ପରବର୍ତ୍ତୀ ପିଢ଼ିକୁ ତାଙ୍କର ଗୀତ ପ୍ରଦାନ କରୁଛନ୍ତି । 
ସେ ୨୦୧୯ ମସିହାର ସର୍ବଶ୍ରେଷ୍ଠ ପଦ୍ମ ବିଭୂଷଣ ସମ୍ମାନ ପାଇଛନ୍ତି । 

## ଆଧାର
ଶ୍ରେଣୀ:ପଦ୍ମ ଭୂଷଣ ସମ୍ମାନିତ
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:ପଦ୍ମ ବିଭୂଷଣ ସମ୍ମାନିତ
ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ମଲିକା ପୁଖରାଜ

**ମଲିକା ପୁଖରାଜ** () (୧୯୧୨–୨୦୦୪) ପାକିସ୍ଥାନର ଜଣେ ଉଚ୍ଚ ଶ୍ରେଣୀର ଗଜଲ ଓ ଲୋକ ସଙ୍ଗୀତ ଗାୟିକା ଥିଲେ ।  ହଫିଜ ଜଳନ୍ଧରୀଙ୍କର କବିତା 'ଅଭି ତୋ ମୈଁ ଜ‌ୱାନ ହୁଁ' ଗୀତଟି ଗାଇ କେବଳ ପାକିସ୍ଥାନ ନୁହେଁ ଭାରତରେ ମଧ୍ୟ କୋଟି କୋଟି ଲୋକଙ୍କର ପ୍ରିୟ ହୋଇଥିଲେ । ଉର୍ଦ୍ଦୁ ଭାଷାରେ ଗାଇଥିବା ଗୀତ 'ଲୋ ଫିର ବସନ୍ତ ଆଇ', କୁଲି କୁତୁବଙ୍କର ଲିଖିତ 'ପିୟା ବାଜ ପିୟା ଜାୟେ ନା' ଓ ଫଇଜ ଅହମଦ ଫଇଜଙ୍କ ଲିଖିତ 'ମେରେ କାତିଲ ମେରେ ଦିଲଦାର ମେରେ ପାସ ରହୋ' ଗୀତ ଗୁଡ଼ିକ ଅତି ଲୋକପ୍ରିୟ ହୋଇଥିଲା ।

## ପ୍ରାକ୍ ଜୀବନ
ହମିରପୁରର ଏକ ବ୍ୟବସାୟୀକ ସଙ୍ଗୀତଜ୍ଞ ପରିବାରରେ ମଲିକା ପୁଖରାଜ ଜନ୍ମଗ୍ରହଣ କରିଥିଲେ । ଅଖନୁର ଇଲାକାର ଜଣେ ଧାର୍ମିକ ବ୍ୟକ୍ତି 'ବାବା ରୋଟି ରାମ ମଜ‌ଜୁବ' ତାଙ୍କର ପ୍ରଥମ ନାମ ମଲିକା ନାମକରଣ କରିଥିଲେ ଓ ତାଙ୍କର ବ୍ୟବସାୟୀକ ଗାୟିକା ଓ ନର୍ତ୍ତକୀ ମାଇଁ ତାଙ୍କର ପୁଖରାଜ (Yellow Sapphire) ନାମକରଣ କରିଥିଲେ ।  

ଉସ୍ତାଦ ଅଲି ବକ୍ସି କସୁରିଙ୍କଠାରୁ ମଲିକା ପୁଖରାଜ ପାରମ୍ପରିକ ସଙ୍ଗୀତ ଶିକ୍ଷା କରିଥିଲେ ଓ ତାଙ୍କର ସେହି ଗୁରୁଙ୍କର ପୁତ୍ର ଥିଲେ ବିଖ୍ୟାତ କିମ୍ବଦନ୍ତୀ ଗାୟକ ବଡ଼େ ଗୁଲାମ ଅଲି ଖାନ (Bade Ghulam Ali Khan) ।

## ବୃତ୍ତି
ତାଙ୍କର ମାତ୍ର କୋମଳ ୯ ବର୍ଷ ବୟସ ହୋଇଥିଲା ବେଳେ ସେ ଜାମ୍ମୁ ଗସ୍ତ କରି ସେଠାରେ ମହାରାଜ ହରି ସିଂଙ୍କର (Hari Singh) ରାଜ୍ୟାଭିଷେକ ଉତ୍ସବରେ ପ୍ରଦର୍ଶନ କରିଥିଲେ ଓ ତାଙ୍କର ପ୍ରଦର୍ଶନରେ ଅତ୍ୟନ୍ତ ପ୍ରଭାବିତ ହୋଇ ରାଜା ତାଙ୍କୁ ରାଜ ଦରବାରର ଗାୟିକା ଭାବରେ ନିଯୁକ୍ତ କରିଥିଲେ । ସେଠାରେ ସେ ଆହୁରି ନଅ ବର୍ଷ ଧରି ଗାୟିକା ଭାବରେ ରହିଥିଲେ ।  ପାହାଡ଼ି ଲୋକଗୀତ ଗାଇବା ପାଇଁ ତାଙ୍କର ସ୍ୱର ଉପ‌ଯୁକ୍ତ ଥିଲା । 

ପାକିସ୍ଥାନର ରାଷ୍ଟ୍ରପତିଙ୍କଠାରୁ ସେ 'ପ୍ରଦର୍ଶନର ଗର୍ବ' (Pride of Performance) ପୁରସ୍କାର ଗ୍ରହଣ କରିଥିଲେ । ଗୀତ ଗାଇଥିବା ସତ୍ୟ (*Song Sung True*) ନାମକ ଏକ ଉପନ୍ୟାସରେ ସେ ତାଙ୍କର ସ୍ମୃତି ଲେଖି ଛାଡ଼ିଯାଇଛନ୍ତି । 

## ମୃତ୍ୟୁ
ପାକିସ୍ଥାନର ଲାହୋରରେ ଫେବ୍ରୁଆରୀ ୪, ୨୦୦୪ ମସିହା ଦିନ ମଲିକାଙ୍କର ମୃତ୍ୟୁ ହୋଇଥିଲା ।

## ଆଧାର
ପ୍ରଫୁଲ୍ଲ କୁମାର ମିଶ୍ର

ପ୍ରଫୁଲ୍ଲ କୁମାର ମିଶ୍ର କିମ୍ବା ଜଷ୍ଟିସ ପି କେ ମିଶ୍ର (ଜନ୍ମ ୧୭ ସେପ୍ଟେମ୍ବର ୧୯୪୭) ଜଣେ ଭାରତୀୟ ବିଚାରପତି, ପାଟନା ହାଇକୋର୍ଟର ପୂର୍ବତନ ପ୍ରଧାନ ବିଚାରପତି । ପରବର୍ତ୍ତୀ ସମୟରେ ସେ ଗୋଆ ପାଇଁ ଲୋକାୟୁକ୍ତ ଭାବେ କାର୍ଯ୍ୟ କରିଛନ୍ତି ।

## ସଂକ୍ଷିପ୍ତ ଜୀବନି 
ଜଷ୍ଟିସ ମିଶ୍ର ୧୯୪୭ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ସ୍ୱର୍ଗତ ଜୟକୃଷ୍ଣ ମିଶ୍ର ମଧ୍ୟ ଜଣେ ବିଚାରପତି ଥିଲେ । ସେ ୧୯୬୮ ମସିହାରେ ଉତ୍କଳ ବିଶ୍ୱବିଦ୍ୟାଳୟରୁ ସ୍ୱର୍ଣ୍ଣ ପଦକ ସହିତ LL.B. ପାସ କରିଥିଲେ । ଜଷ୍ଟିସ ମିଶ୍ର ୧୭ ଜାନୁଆରୀ ୧୯୯୬ରେ ଓଡ଼ିଶା ଉଚ୍ଚ ନ୍ୟାୟାଳୟର ଅତିରିକ୍ତ ବିଚାରପତି ଭାବେ ନିଯୁକ୍ତ ହୋଇଥିଲେ । ୨୦୦୧ ମସିହାରେ ତାଙ୍କୁ ମାଡ୍ରାସ ହାଇକୋର୍ଟକୁ ବଦଳି କରାଯାଇଥିଲା । ୧୨ ଅଗଷ୍ଟ ୨୦୦୯ରେ ସେ ପାଟନା ହାଇକୋର୍ଟର ପ୍ରଧାନ ବିଚାରପତି ପଦରେ ଉନ୍ନୀତ ହୋଇଥିଲେ । ଜଷ୍ଟିସ୍ ମିଶ୍ର ୧୬ ସେପ୍ଟେମ୍ବର ୨୦୦୯ରେ ବିଚାର ବିଭାଗରୁ ଅବସର ନେଇଥିଲେ । ଅବସର ପରେ ସେ ଗୋଆର ମାନବ ଅଧିକାର ଆୟୋଗର ପ୍ରଥମ ଚେୟାରମ୍ୟାନ୍ ହୋଇଥିଲେ । ଏପ୍ରିଲ୍ ୨୦୧୬ରେ ଜଷ୍ଟିସ୍ ବି ସୁଦର୍ଶନ ରେଡ୍ଡୀଙ୍କ ପରେ ଜଷ୍ଟିସ ମିଶ୍ର ଗୋଆର ଲୋକାୟୁକ୍ତ ଭାବରେ ନିଯୁକ୍ତ ହେଲେ ।

## ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି
ଶ୍ରେଣୀ:୧୯୪୭ ଜନ୍ମ
ଶ୍ରେଣୀ:ମାଡ୍ରାସ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ମୁସୁରୀ ଶାନ୍ତା ପାଙ୍ଗୀ

**ମୁସୁରୀ ଶାନ୍ତା ପାଙ୍ଗୀ** (୧ ସେପ୍ଟେମ୍ବର ୧୯୧୦ - ୨୩ ମାର୍ଚ୍ଚ ୧୯୯୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପଟ୍ଟାଙ୍ଗି ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ମୁସୁରୀ ଶାନ୍ତା ପାଙ୍ଗୀ ୧୯୧୦ ମସିହାର ସେପ୍ଟେମ୍ବର ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାଳିଆ ନାଇକୋ ପାଙ୍ଗୀ ଓ ପତ୍ନୀଙ୍କ ନାମ ସିନ୍ଧୁ ଦେବୀ ।

## ରାଜନୈତିକ ଜୀବନ 
ମୁସୁରୀ ଶାନ୍ତା ପାଙ୍ଗୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ମୁସୁରୀ ଶାନ୍ତା ୧୯୯୯ ମସିହାର ମାର୍ଚ୍ଚ ୨୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୮ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୧୦ ଜନ୍ମ
ଶ୍ରେଣୀ:୧୯୯୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ବୋର୍ଟେଜୋମିବ

{{Infobox drug
| IUPAC_name      = [(1*R*)-3-methyl-1-({(2*S*)-3-phenyl-2-[(pyrazin-2-ylcarbonyl)amino]propanoyl}amino)butyl]boronic acid

| image           = Bortezomib.svg
| image2          = Bortezomib-based-on-PDB-2F16-Mercury-3D-balls.png

| pronounce       =
| tradename       = Velcade, Chemobort, Bortecad, others
| Drugs.com       = 
| MedlinePlus     = a607007

| licence_EU      = yes
| licence_US      = Bortezomib
| DailyMedID      = Bortezomib
| pregnancy_AU    = C
| pregnancy_US    = D
| legal_AU        = S4
| legal_AU_comment=
| legal_CA        = 
| legal_CA_comment=
| legal_DE        = 
| legal_DE_comment=
| legal_EU        =
| legal_EU_comment= 
| legal_NZ        = 
| legal_NZ_comment=
| legal_UK        = 
| legal_UK_comment=
| legal_US        = Rx-only
| legal_UN        = 
| legal_US_comment=
| legal_UN_comment=
| legal_status    = Rx-only
| routes_of_administration= Subcutaneous,  IV
| bioavailability =
| protein_bound   = 83%
| metabolism      = Liver, CYP extensively involved
| onset           =
| elimination_half-life= 9 to 15 hours
| duration_of_action=
| excretion       = 
| synonyms        = PS-341
| B               = 1
| C               = 19
| H               = 25
| N               = 4
| O               = 4
| SMILES          = O=C(N[C@H](C(=O)N[C@H](B(O)O)CC(C)C)Cc1ccccc1)c2nccnc2
| StdInChI        = 1S/C19H25BN4O4/c1-13(2)10-17(20(27)28)24-18(25)15(11-14-6-4-3-5-7-14)23-19(26)16-12-21-8-9-22-16/h3-9,12-13,15,17,27-28H,10-11H2,1-2H3,(H,23,26)(H,24,25)/t15-,17-/m0/s1
| StdInChIKey     = GXJABQQUPOEUTA-RDJZCZTQSA-N
| StdInChIKey_Ref = 
| StdInChI_Ref    = 
| verifiedrevid   = 459493462
}}

**ବୋର୍ଟେଜୋମିବ** (ଏକ ବ୍ୟବସାୟୀକ ନାମ **ଭେଲକେଡ୍** ) ଏକ କର୍କଟ ବିରୋଧୀ ଔଷଧ ଯାହା ମଲ୍ଟିପ୍ଲ ମାୟେଲୋମା ଏବଂ ମାଣ୍ଟଲ ଜୀବକୋଷ ଲିମ୍ଫୋମା ରୋଗମାନଙ୍କ ଚିକିତ୍ସା ପାଇଁ ବ୍ୟବ‌ହାର କରାଯାଏ । ପୂର୍ବରୁ ମଲ୍ଟିପ୍ଲ ମାଇଲୋମାର ଚିକିତ୍ସା ଚିକିତ୍ସା ପାଇଥିବା ଓ ପାଇନଥିବା  ରୋଗୀମାନଙ୍କୁ ଏହି ଔଷଧ ଦିଆଯାଏ । ଏହା ସାଧାରଣତଃ  ଅନ୍ୟାନ୍ୟ ଔଷଧ ସହିତ ଏକତ୍ର ଦିଆଯାଏ |  ଏହା ଇଞ୍ଜେକ୍ସନ ମାଧ୍ୟମରେ ଦିଆଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ତରଳ ଝାଡ଼ା, ଥକ୍କାପଣ, କମ୍ ପ୍ଲାଲେଟ୍, ଜ୍ୱର, ନିଦ୍ରାହୀନତା, ସ୍ୱଳ୍ପ ଶ୍ୱେତ ରକ୍ତ କଣିକା, ଅଣନିଶ୍ୱାସୀ,  ରାସ ଏବଂ ପେଟ ଯନ୍ତ୍ରଣା ହୋଇପାରେ |  ଯୁକ୍ତରାଷ୍ଟ୍ରରେ ଏହାର ୩.୫ ମିଗ୍ରା ଭାଏଲ ପ୍ରତି ମୂଲ୍ୟ ୧,୩୬୦ ଡଲାର |  ଯୁକ୍ତରାଜ୍ୟରେ ଏହି ରାଶି ନିମନ୍ତେ ଏନଏଚଏସକୁ ୭୬୨ପାଉଣ୍ଡ ଖର୍ଚ୍ଚ କରେ ଓ ୨୦୧୪ ମସିହା ସୁଦ୍ଧା ଚିକିତ୍ସାର ସମ୍ପୁର୍ଣ୍ଣ ଚିକିତ୍ସା ନିମନ୍ତେ ପ୍ରାୟ ୧୨,୨୬୧ ପାଉଣ୍ଡ ଖର୍ଚ୍ଚ ହୁଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସଞ୍ଜୁ ପଣ୍ଡା

କୁମାରୀ ଜଷ୍ଟିସ ସଞ୍ଜୁ ପଣ୍ଡା (୧୦ ଜୁଲାଇ ୧୯୫୯ରେ ଜନ୍ମ ହୋଇଥିଲେ) ଜଣେ ଭାରତୀୟ ବିଚାରପତି । ସେ ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି । ସେ ଓଡ଼ିଶା ଉଚ୍ଚ ନ୍ୟାୟାଳୟର  କାର୍ଯ୍ୟକାରୀ ପ୍ରଧାନ ବିଚାରପତି ଭାବରେ ମଧ୍ୟ କାର୍ଯ୍ୟ କରିଛନ୍ତି ।
## ସଂକ୍ଷିପ୍ତ ଜୀବନି 
ଜଷ୍ଟିସ ପଣ୍ଡା ୧୦ ଜୁଲାଇ ୧୯୫୯ରେ ଓଡ଼ିଶାର ପାରଳାଖେମୁଣ୍ଡିରେ ଜନ୍ମଗ୍ରହଣ କରିଥିଲେ । ସେ ୧୯୮୫ରେ ଓକିଲାତି ଜୀବନ ଆରମ୍ଭ କରିଥିଲେ । ୧ ମାର୍ଚ୍ଚ ୨୦୦୭ରେ ସେ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବରେ ଉନ୍ନୀତ ହୋଇଥିଲେ । ୫ ଜାନୁଆରୀ ୨୦୨୦ରେ ପ୍ରଧାନ ବିଚାରପତି କେ ଏସ୍ ଜାଭେରିଙ୍କ ଅବସର ପରେ ଏବଂ ୨୪ ଏପ୍ରିଲ ୨୦୨୦ ପର୍ଯ୍ୟନ୍ତ  ସେ  ଓଡ଼ିଶା ହାଇକୋର୍ଟର କାର୍ଯ୍ୟକାରୀ ପ୍ରଧାନ ବିଚାରପତି ଭାବରେ ନିଯୁକ୍ତ ହୋଇଥିଲେ । ସେ ୯ ଜୁଲାଇ ୨୦୨୧ରେ ଅବସର ନେଇଥିଲେ ।

## ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି
ଶ୍ରେଣୀ:୧୯୫୯ ଜନ୍ମ
ରାମଚନ୍ଦ୍ର କଦମ

**ରାମଚନ୍ଦ୍ର କଦମ** (ଜନ୍ମ: ୧୦ ନଭେମ୍ବର ୧୯୬୪) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି । ୧୯୯୫ ଓ ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପଟ୍ଟାଙ୍ଗି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ ଓ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ରାମଚନ୍ଦ୍ର କଦମ ୧୯୬୪ ମସିହାର ନଭେମ୍ବର ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଉଦ୍ଧବ କଦମ ଓ ପତ୍ନୀଙ୍କ ନାମ ଦେବକୀ କଦମ ।

## ରାଜନୈତିକ ଜୀବନ 
ରାମଚନ୍ଦ୍ର କଦମ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:୧୯୬୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଅସାମାଜିକ ବ୍ୟକ୍ତିତ୍ୱ ରୋଗ

**ଅସାମାଜିକ ବ୍ୟକ୍ତିତ୍ୱ ରୋଗ** ( **ASPD** କିମ୍ବା **APD** ) ହେଉଛି ଏକ ବ୍ୟକ୍ତିତ୍ୱ ବ୍ୟାଧି ଯାହାକି ଅନ୍ୟମାନଙ୍କ ଅଧିକାରକୁ ଅବମାନନା କରିବାର ଏକ ଦୀର୍ଘକାଳୀନ ଢାଞ୍ଚା |  ଏଥିରେ ପ୍ରାୟ ଅପରାଧର ଇତିହାସ, ବାରମ୍ବାର ମିଥ୍ୟା କହିବା, ଖରାପ ଯୋଜନା, ଆକ୍ରମଣାତ୍ମକ ଆଚରଣ, ଅନ୍ୟମାନଙ୍କ ସୁରକ୍ଷା ପ୍ରତି ଧ୍ୟାନ ନ ଦେବା ଏବଂ ଅନ୍ୟର କ୍ଷତି କରିବା ପରେ ଉଦାସୀନତା | 

ପାରିବାରିକ ଇତିହାସ, ଦାରିଦ୍ର୍ୟ, ଏବଂ ଶିଶୁମାନଙ୍କ ପ୍ରତି ଉପେକ୍ଷ ଓ ନିର୍ଯ୍ୟାତନା  ଇତ୍ୟାଦି ଏହି ବ୍ୟାଧିର ସଙ୍କଟକାରକ ।   ଅତି କମରେ ୧୫ ଆଚରଣ ବ୍ୟାଧି ଥାଏ ।   ଏହି ରୋଗ ନିର୍ଣ୍ଣୟ ପାଇଁ ରୋଗୀ ବୟସ ୧୭ ବର୍ଷରୁ ଅଧିକ ହେବା ଆବଶ୍ୟକ ।  ଏହା ଏକ କ୍ଲଷ୍ଟର ବି ବ୍ୟକ୍ତିତ୍ୱ ବ୍ୟାଧି ।

ଏହାର କୌଣସି ନିର୍ଦ୍ଦିଷ୍ଟ ଚିକିତ୍ସା ନ ଥିବାରୁ କେବଳ ଲକ୍ଷଣଗୁଡିକର ଉନ୍ନତି ପାଇଁ ପ୍ରୟାସ କରିବାକୁ ହୁଏ |  ଡାକ୍ତରଖାନା ଚିକିତ୍ସା ଉପଯୋଗୀ ସାବ୍ୟସ୍ତ ହୋଇ ନାହିଁ।  ଏହି ରୋଗ ଏକ ବର୍ଷରେ ପ୍ରାୟ ୦.୨%ରୁ ୩.୩% ଲୋକଙ୍କୁ ପ୍ରଭାବିତ କରିଥିଲା |  ମହିଳାଙ୍କ ତୁଳନାରେ ପୁରୁଷମାନେ ପ୍ରାୟ ତିନି ଗୁଣ ଅଧିକ ପ୍ରଭାବିତ ହୁଅନ୍ତି।   ମଦ୍ୟପାନରେ ଥିବା ପୁରୁଷଙ୍କ ସଂଖ୍ୟାରେ ପଦାର୍ଥର ଅପବ୍ୟବହାର ବ୍ୟାଧି ହାର ୭୦%ରୁ ଅଧିକ ହୋଇପାରେ |  ବୟସ ବୃଦ୍ଧି ସହିତ ଅବସ୍ଥା କମ୍ ହୋଇପାରେ।  ହିଂସା ହେତୁ ଯେଉଁମାନେ ପ୍ରଭାବିତ ହୁଅନ୍ତି ସେମାନଙ୍କ ମୃତ୍ୟୁ ହେବାର ସମ୍ଭାବନା ଅଧିକ। 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
୨୦୨୨ ରୁଷର ୟୁକ୍ରେନ ଉପରେ ଆକ୍ରମଣ

thumb
୨୦୨୨ ଫେବୃଆରୀ ୨୪ ତାରିଖରେ ଋଷ ଦକ୍ଷିଣ-ପଶ୍ଚିମରେ ଏହାର ଅନ୍ୟତମ ପଡ଼ୋଶୀ ଦେଶ ୟୁକ୍ରେନ ଉପରେ ଏକ ବଡ଼ ଧରଣର ଆକ୍ରମଣ ଆରମ୍ଭ କରିଥିଲା । ପ୍ରାରମ୍ଭିକ ରିପୋର୍ଟ ଏହାକୁ ଦ୍ୱିତୀୟ ବିଶ୍ୱଯୁଦ୍ଧ ପରଠାରୁ ୟୁରୋପର ସର୍ବବୃହତ ପାରମ୍ପାରିକ ଯୁଦ୍ଧ ଅପରେସନ ବୋଲି ଘୋଷଣା କରିଥିଲା । ଏହା ୨୦୧୪ ପରଠାରୁ ବିବାଦ ଭିତରେ ଥିବା ଦେଶଗୁଡ଼ିକ ମଧ୍ୟରେ ଏକ ବିକାଶ ବିକାଶ ଚିହ୍ନିତ କରିଥିଲା । ୨୦୧୪ରେ ରିଭୋଲ୍ୟୁସନ ଅଫ ଡିଗ୍ନିଟି ପରେ ଋଷିଆ କ୍ରାଇମିଆକୁ ଅଧିକାର କରିଥିଲା ଏବଂ ରୁଷିଆ ସମର୍ଥିତ ବିଚ୍ଛିନ୍ନତାବାଦୀ ଦଳଗୁଡ଼ିକ ପୂର୍ବ ୟୁକ୍ରେନର ଡୋନବାସର କିଛି ଅଂଶ ଜବତ କରିଥିଲେ । ଏହା ଫଳରେ ଏହି ଅଞ୍ଚଳରେ ଆଠ ବର୍ଷ ଧରି ଯୁଦ୍ଧ ଚାଲିଥିଲା ।

## ଆଧାର 
ଶ୍ରେଣୀ:ଘଟଣା
ପ୍ରଦୀପ କୁମାର ମହାନ୍ତି

**ଜଷ୍ଟିସ ପ୍ରଦୀପ କୁମାର ମହାନ୍ତି** (ଜନ୍ମ ୧୦ ଜୁନ ୧୯୫୫) ଜଣେ ଭାରତୀୟ ବିଚାରପତି ତଥା ଝାଡ଼ଖଣ୍ଡ ଉଚ୍ଚ ନ୍ୟାୟାଳୟର ପୂର୍ବତନ ମୁଖ୍ୟ ବିଚାରପତି । ୨୩ ମାର୍ଚ୍ଚ ୨୦୧୯ରେ ସେ ଲୋକପାଳ କମିଟିର ଜଣେ ନ୍ୟାୟିକ ସଦସ୍ୟ ଭାବେ ନିଯୁକ୍ତ ହୋଇଥିଲେ । 

## ଆଦ୍ୟ ଜୀବନ ଏବଂ ପରିବାର 
ଜଷ୍ଟିସ ମହାନ୍ତି କଟକରେ ଏକ ଓକିଲ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ସ୍ୱର୍ଗତ ଯୁଗଳ କିଶୋର ମହାନ୍ତି ସିକ୍କିମ ଉଚ୍ଚ ନ୍ୟାୟାଳୟର ପ୍ରଧାନ ବିଚାରପତି ଏବଂ ଅଜା ସ୍ୱର୍ଗତ ରାଜ କିଶୋର ଦାସ ମଧ୍ୟ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଥିଲେ । ଜଷ୍ଟିସ ମହାନ୍ତି କଟକ ରେଭେନ୍ସା କଲେଜିଏଟ୍ ସ୍କୁଲରେ ଅଧ୍ୟୟନ କରିଥିଲେ ଏବଂ ୧୯୭୪ ମସିହାରେ ରେଭେନ୍ସା ମହାବିଦ୍ୟାଳୟରୁ ସ୍ନାତକ ଡ଼ିଗ୍ରୀ ହାସଲ କରିଥିଲେ । କଟକସ୍ଥିତ ମଧୁସୂଦନ ଆଇନ ମାହାବିଦ୍ୟାଳୟରୁ ସେ ଆଇନରେ ସ୍ନାତକ ଡ଼ିଗ୍ରୀ ହାସଲ କରିଥିଲେ ।

## ବୃତ୍ତିଗତ ଜୀବନ 
ମହାନ୍ତି ଓଡ଼ିଶା ହାଇକୋର୍ଟରେ ସାମ୍ବିଧାନିକ, ଫୌଜଦାରୀ ଏବଂ ଦେୱାନୀ ମାମଲାରେ ଓକିଲାତି ଆରମ୍ଭ କରିଥିଲେ । ସେ ଓଡ଼ିଶା ହାଇକୋର୍ଟ ବାର ଆସୋସିଏସନର ସଚିବ ଭାବରେ ନିର୍ବାଚିତ ହୋଇଥିଲେ । ସେ ବିଭିନ୍ନ ମ୍ୟୁନିସିପାଲିଟି ପକ୍ଷରୁ ଅଦାଲତରେ ପକ୍ଷ ରଖିବାର ସୂଯୋଗ ପାଇଥିଲେ ଏବଂ ହାଇକୋର୍ଟରେ ଅତିରିକ୍ତ ସରକାରୀ ଆଡଭୋକେଟ୍ ହୋଇଥିଲେ । ଗ୍ରାହାମ ଷ୍ଟେନସ୍ ହତ୍ୟା ମାମଲାରେ ମହାନ୍ତି ସ୍ୱତନ୍ତ୍ର ପବ୍ଲିକ ପ୍ରସିକ୍ୟୁଟର ଥିଲେ । ୭ ମାର୍ଚ୍ଚ ୨୦୦୨ରେ ସେ ଓଡ଼ିଶା ହାଇକୋର୍ଟର ଅତିରିକ୍ତ ବିଚାରପତି ଭାବରେ ନିଯୁକ୍ତ ହୋଇଥିଲେ ଏବଂ ତା’ପରେ ୨୦୦୪ରେ ସ୍ଥାୟୀ ବିଚାରପତି ହୋଇଥିଲେ । ସେ ଅନେକ ଥର ଓଡ଼ିଶା ଉଚ୍ଚ ନ୍ୟାୟାଳୟର କାର୍ଯ୍ୟକାରୀ ପ୍ରଧାନ ବିଚାରପତି ଭାବରେ ମଧ୍ୟ ଦାୟିତ୍ୱ ଗ୍ରହଣ କରିଥିଲେ । ନ୍ୟାସନାଲ ସିକ୍ୟୁରିଟି ଆକ୍ଟ, ୧୯୮୦ ଅଧୀନରେ ଗଠିତ ଜାତୀୟ ସୁରକ୍ଷା ପରାମର୍ଶଦାତା ବୋର୍ଡର ଅଧ୍ୟକ୍ଷ ଭାବେ ଜଷ୍ଟିସ ମହାନ୍ତିଙ୍କୁ ମନୋନୀତ କରାଯାଇଥିଲା । ୨୪ ମାର୍ଚ୍ଚ ୨୦୧୭ରେ ସେ ଝାଡ଼ଖଣ୍ଡ ଉଚ୍ଚ ନ୍ୟାୟାଳୟର ପ୍ରଧାନ ବିଚାରପତି ନିଯୁକ୍ତ ହୋଇଥିଲେ ।  ଜଷ୍ଟିସ୍ ମହାନ୍ତି ଏହି ପଦବୀରୁ ୯ ଜୁନ୍ ୨୦୧୭ରେ ଅବସର ନେଇଥିଲେ ।

ସେ ଡିସେମ୍ବର ୨୦୧୨ ରୁ ୦୬.୦୪.୨୦୧୬ ପର୍ଯ୍ୟନ୍ତ ଓଡିଶା ରାଜ୍ୟ ଆଇନ ସେବା ପ୍ରାଧିକରଣର କାର୍ଯ୍ୟନିର୍ବାହୀ ଅଧ୍ୟକ୍ଷ ଭାବେ କାର୍ଯ୍ୟଭାର ଗ୍ରହଣ କରିଥିଲେ । ସେ ରାଷ୍ଟ୍ରୀୟ ସୁରକ୍ଷା ଅଧିନିୟମ, ୧୯୮୦ ଅନୁଯାୟୀ ଗଠିତ ଏନଏସଏ ପରାମର୍ଶଦାତା ବୋର୍ଡର ଅଧ୍ୟକ୍ଷ ଏବଂ ଡିସେମ୍ବର ୨୦୧୨ ରୁ ଏପ୍ରିଲ୍ ୨୦୧୬ ପର୍ଯ୍ୟନ୍ତ ଓଡିଶା ଉଚ୍ଚ ନ୍ୟାୟାଳୟର କମ୍ପାନି ଜଜ୍ ଭାବେ ନିଯୁକ୍ତ ହୋଇଥିଲେ ।

ସେ ଅନ୍ୟ ୩ଜଣ ଜୁଡିସିଆଲ୍ ସଦସ୍ୟଙ୍କ ସହ ୨୩ ମାର୍ଚ୍ଚ ୨୦୧୯ରେ ଲୋକପାଲ କମିଟିର ନ୍ୟାୟିକ ସଦସ୍ୟ ଭାବରେ ନିଯୁକ୍ତ ହୋଇଥିଲେ ।

## ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି
ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ଶ୍ରେଣୀ:ଝାଡଖଣ୍ଡ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଏଜେଟିମାଇବ

**ଏଜେଟିମାଇବ** ଏକ ଔଷଧ ଯାହା ଉଚ୍ଚ ରକ୍ତ କୋଲେଷ୍ଟ୍ରଲ ଏବଂ ଅନ୍ୟାନ୍ୟ ଡିସଲିପିଡେମିଆ ରୋଗମାନଙ୍କର ଚିକିତ୍ସା ପାଇଁ ବ୍ୟବ‌ହୃତ ହୁଏ |  ସାଧାରଣତଃ ଏହା ସ‌ହିତ ଷ୍ଟାଟିନ ଓ ଖାଦ୍ୟପେୟ ପରିବର୍ତ୍ତନ ଆବଶ୍ୟକ ହୁଏ |  ଏକାକୀ, ଏହା ଏକ ଷ୍ଟାଟିନ୍ ଅପେକ୍ଷା କମ୍ ପସନ୍ଦ କରାଯାଏ |  ଏହା ପାଟିରେ ଦିଆଯାଏ |  ଅନ୍ତନଳୀରେ କୋଲେଷ୍ଟେରୋଲ ଅବଶୋଷଣ ହ୍ରାସ କରି ଏଜେଟିମାଇବ କାର୍ଯ୍ୟକ୍ଷମ ହୁଏ ।

ଏଜେଟିମାଇବ ୨୦୦୨ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା ।  ୨୦୧୭ ମସିହାରେ, ଏହା ଯୁକ୍ତରାଷ୍ଟ୍ରରେ ୧୫୧ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଚାରି ନିୟୁତରୁ ଅଧିକ ପ୍ରେସକ୍ରିପସନ୍ ରହିଥିଲା |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରଦୀପ କୁମାର ପଣ୍ଡା

**ପ୍ରଦୀପ କୁମାର ପଣ୍ଡା** (ଜନ୍ମ : ୧୪ ସେପ୍ଟେମ୍ବର ୧୯୫୫) ଜଣେ ଭାରତୀୟ ଓଡ଼ିଆ-ଭାଷୀ ସାହିତ୍ୟିକ ଓ ଶିକ୍ଷାବିତ । ସେ ଓଡ଼ିଆ କବିତା, ଅନୁବାଦ ଓ ପ୍ରବନ୍ଧ ଆଦି ରଚନା କରିଛନ୍ତି ।

## ଜୀବନୀ
ପ୍ରଦୀପ ୧୯୫୫ ମସିହାରେ ସମ୍ବଲପୁର ଜିଲ୍ଲାର ଡଙ୍ଗରପଡ଼ାଠାରେ ଜନ୍ମଗ୍ରହଣ କରିଥିଲେ । ସେ ଓଡ଼ିଆ ସାହିତ୍ୟରେ ଡକ୍ଟରେଟ କରିଛନ୍ତି । ସେ ଗଙ୍ଗାଧର ମେହେର ବିଶ୍ୱବିଦ୍ୟାଳୟରେ ଅଧ୍ୟାପନା କରି ଅବସର ଗ୍ରହଣ କରିଛନ୍ତି । ଅବସର ପରେ ସେହି ବିଶ୍ୱବିଦ୍ୟାଳୟର 'ଭୀମଭୋଈ ଚେୟାର'ର ଭାରପ୍ରାପ୍ତ ପ୍ରଫେସର ଭାବରେ କାର୍ଯ୍ୟ କରିଛନ୍ତି ।

## ରଚନାବଳୀ
ପ୍ରଦୀପଙ୍କର ପ୍ରଥମ କବିତା ୧୯୭୪ ମସିହାରେ ଆସନ୍ତା କାଲି ପତ୍ରିକାରେ ପ୍ରକାଶିତ ହୋଇଥିଲା । ତାଙ୍କର ପ୍ରଥମ କବିତା ସଂକଳନ *କାକପଦ* ୨୦୦୪ ମସିହାରେ ପ୍ରକାଶିତ ହୋଇଥିଲା 
### ରଚନାବଳୀ 
* କାକପଦ - ୨୦୦୪
* ସମୁଦ୍ର ଫମୁଦ୍ର ସବୁ କିମ୍ବଦନ୍ତୀର କଥା
* ଯଦି ଯିବାକୁ ଚାହଁ ନିହାରିକା
* ଅନନ୍ତିମ ଆରଦୃଶ୍ୟ
* ତୁଳି
* ଅଫେରା
* ଯାହା ମୁଁ ଚାହୁଁ ନଥିବି
* ନିର୍ବାଚିତ ୫୦ (ତାଙ୍କଦ୍ୱାରା ନିର୍ବାଚିତ ୫୦ଟି ଓଡ଼ିଆ କବିତାର ବଙ୍ଗଳା ଅନୁବାଦ)
* ଅନ୍ଧାରରେ (ହିନ୍ଦୀ କବି ଗଜାନନ୍ଦ ମାଦବ ମୁକ୍ତିବୋଧଙ୍କ ହିନ୍ଦୀ କବିତାର ଓଡ଼ିଆ ଅନୁବାଦ)
* ଅନ୍ଧାରୀ ଚିନ୍ତାରୁ ଧରିତ୍ରୀ ଚିନ୍ତା
* ପୂର୍ଣ୍ଣାନନ୍ଦ ଦାନୀଙ୍କ ନିର୍ବାଚିତ ଗଳ୍ପ

## ସମ୍ମାନ ଓ ପୁରସ୍କାର
* ଅଖିଳ ମୋହନ କବିତା ସମ୍ମାନ - ୨୦୨୧

## ଆଧାର 
ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲେଖକ
ପିତମ ପାଢ଼ୀ

**ପିତମ ପାଢ଼ୀ** (ଜନ୍ମ: ୪ ଫେବୃଆରୀ ୧୯୭୨) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପଟ୍ଟାଙ୍ଗି ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ  ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ପିତମ ପାଢ଼ୀ ୧୯୭୨ ମସିହାର ଫେବୃଆରୀ ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦଶରଥ ପାଢ଼ୀ ଓ ପତ୍ନୀଙ୍କ ନାମ ସୁଶୀଳା ପାଢ଼ୀ ।

## ରାଜନୈତିକ ଜୀବନ 
ପିତମ ପାଢ଼ୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:୧୬ଶ  ଓଡ଼ିଶା ବିଧାନ ସଭାର ସଭ୍ୟ
ମୁଳୁ ଶାନ୍ତା

**ମୁଳୁ ଶାନ୍ତା** (ମୃତ୍ୟୁ: ୧୨ ସେପ୍ଟେମ୍ବର ୧୯୮୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୫୭ ଓ ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପଟ୍ଟାଙ୍ଗି ଓ ନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ମୁଳୁ ଶାନ୍ତାଙ୍କ ବାପାଙ୍କ ନାମ ନନ୍ଦ ଶାନ୍ତା ଓ ପତ୍ନୀଙ୍କ ନାମ ଚନ୍ଦ୍ରମା ଶାନ୍ତା ।

## ରାଜନୈତିକ ଜୀବନ 
ମୁଳୁ ଶାନ୍ତା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ ।

## ମୃତ୍ୟୁ 
ମୁଳୁ ଶାନ୍ତା ୧୯୮୨ ମସିହାର ସେପ୍ଟେମ୍ବର ୧୨ ତାରିଖରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୮୨ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଭିଟାବାଇ ଭାଉ ମଙ୍ଗ ନାରାୟଣଗାଓଙ୍କର

**ଭିଟାବାଇ ଭାଉ ମଙ୍ଗ ନାରାୟଣଗାଓଙ୍କର** (ଜୁଲାଇ ୧୯୩୫ – ୧୫ ଜାନୁଆରୀ ୨୦୦୨) ଜଣେ ଭାରତୀୟ ନର୍ତ୍ତକୀ, ଗାୟିକା ଓ ତାମସା (Tamasha) କଳାକାର ଥିଲେ । 

## ପ୍ରାକ୍ ଜୀବନ ଓ ବୃତ୍ତି
ଭିଟାବାଇ ଗୋଟିଏ କଳାକାର ପରିବାରରେ ଜନ୍ମଗ୍ରହଣ କରି ବଢ଼ିଥିଲେ । ମହାରାଷ୍ଟ୍ରର ସୋଲାପୁର ଜିଲ୍ଲାରେ ଥିବା ପନ୍ଧରପୁର ସ‌ହରରେ ସେ ଜନ୍ମ ହୋଇଥିଲେ । ତାଙ୍କ ପିତା ଓ ମାମୁଁ (uncle) ଗୋଟିଏ ପାରିବାରିକ ଦଳ ଗଠନ କରିଥିଲେ ଯାହାର ନାମ ଥିଲା ଭାଉ-ବାପୁ ମଙ୍ଗ ନାରାୟଣଗାଓଙ୍କର ଥିଲା । ତାଙ୍କର ଅଜା ନାରାୟନ ଖୁଡ଼େ ସେହି ଦଳ ଗଠନ କରିଥିଲେ । ତାଙ୍କ ଅଜା ପୁଣେ ଜିଲ୍ଲାର ଶିରପୁର ତାଲୁକାରେ ଥିବା କଭାତେ ଯାମାଇ (Kavathe Yamai) ବାସିନ୍ଦା ଥିଲେ । ପିଲାଦିନୁ ଭିଟାବାଇ ବିଭିନ୍ନ ଧରଣରେ ଗୀତ ଯେପରିକି ଲାବଣ୍ୟ, ଗବଲନ, ଭେଦିକ ଇତ୍ୟାଦି ସଂସ୍ପର୍ଶରେ ଆସିଥିଲେ । ଛାତ୍ରୀ ଭାବରେ ସେ ବିଦ୍ୟାଳୟରେ ଭଲ କଲେନି କିନ୍ତୁ ମଞ୍ଚରେ ସେହି ଅଳ୍ପ ବୟସରେ ସେ ସ‌ହଜ ଭାବରେ କୌଣସି ପ୍ରଶିକ୍ଷଣ ବିନା ସୁନ୍ଦର ପ୍ରଦର୍ଶନ କରୁଥିଲେ ।

ତାଙ୍କର ପିଲା ଜନ୍ମ ହେବା ବିଷୟରେ ଏକ ଉଲ୍ଲେଖନୀୟ ଘଟଣା ଘଟିଥିଲା । ଦର୍ଶକମାନଙ୍କ ସାମନାରେ ସେ ପ୍ରଦର୍ଶନ କରୁଥିଲା ବେଳେ ସେ ୯ ମାସର ଗର୍ଭବତୀ ଥିଲେ । ଏହି ପ୍ରଦର୍ଶନ ଚାଲୁଥିବା ବେଳେ ସେ ପ୍ରସବ କରିବା ସମୟ ଆସନ୍ନ ବୋଲି ଜାଣିପାରିଲେ । ସେ ସୁସ୍ଥ, ଧୈର୍ଯ୍ୟଶୀଳା ଓ ସାହସୀ ମହିଳା ଥିଲେ ଓ ମଞ୍ଚ ପଛପାଖକୁ ଯାଇ ପ୍ରସବ କରିଥିଲେ, ଗୋଟିଏ ପଥର ସାହାଯ୍ୟରେ ନାହି କାଟିସାରି ପୁନର୍ବାର ମଞ୍ଚକୁ ଆସି ପ୍ରଦର୍ଶନ କରିଥିଲେ । ଦର୍ଶକମାନେ ପେଟ ଫୁଲା ଦେଖି ନ ପାରି ଆଶ୍ଚର୍ଯ୍ୟାନ୍ୱିତ ହୋଇଯାଇଥିଲେ । ତାଙ୍କର ସାହସିକ ଓ ସମର୍ପିତ ଭାବନା ଦେଖିବା ପରେ ପ୍ରଦର୍ଶନ ବନ୍ଦ କରିଦେଲେ । ପ୍ରଦର୍ଶନ ଚାଲୁ ରଖିବା ମନୋବୃତି ଦେଖି ଦର୍ଶକମାନେ ତାଙ୍କୁ ପ୍ରଶଂସା କରିବାକୁ ଲାଗିଲେ ଓ ବିଶ୍ରାମ ଦେବାକୁ ଉପଦେଶ ଦେଲେ । ମହାରାଷ୍ଟ୍ରର ନାରାୟଣ ଗାଁରୁ ଜନ୍ମ ହୋଇଥିବା ସେହି ମହାନ ତାମସା କଳାକାର ଏକ କିମ୍ବଦନ୍ତୀ ହୋଇଗଲେ । 

ତାଙ୍କର କଳା ନିମନ୍ତେ ସେ ୧୯୫୭ ଓ ୧୯୯୦ ମସିହାରେ ଭାରତର ରାଷ୍ଟ୍ରପତିଙ୍କଠାରୁ ମେଡାଲ ଗ୍ରହଣ କରିଥିଲେ । ତାଙ୍କର ଖ୍ୟତି ଓ ସମ୍ମାନ ପାଇଥିଲେ ମଧ୍ୟ ସେ ଆର୍ଥିକ ଅଭାବରେ ଥିଲେ ଓ କେହି ତାଙ୍କ କଥା ଭାବି ତାଙ୍କର ଯତ୍ନ ନେଇ ନଥିଲେ । ତାଙ୍କର ମୃତ୍ୟୁ ପରେ କିଛି ଦାତା ଚାନ୍ଦା କରି ଡାକ୍ତରଖାନାର ପାଉଣା ଭରଣା କରିଥିଲେ । 

ମହାରାଷ୍ଟ୍ର ସରକାର ୨୦୦୬ ମସିହାରେ ତାଙ୍କ ସମ୍ମାନାର୍ଥେ ବାର୍ଷିକ 'ଭିଟାବାଇ ନାରାୟଣଗାଓଙ୍କର ଆଜୀବନ କୃତି ପୁରସ୍କାର' ସ୍ଥାପନ କରିଥିଲେ । ତାମସା କଳାକୁ ସଂରକ୍ଷିତ ଓ ପ୍ରଚାର କରିବାରେ ଅହରହ ଚେଷ୍ଟିତ ଥିବା  ବ୍ୟକ୍ତିଙ୍କୁ ଏହି ପୁରସ୍କାର ଦିଆଯାଏ । ଏହି ପୁରସ୍କାର ୨୦୦୬ ମସିହାରୁ ଦିଆଯାଉଛି ଓ ଏହାର ଗ୍ରହିତାମାନଙ୍କ ନାମ ମଧ୍ୟରେ ଶ୍ରୀମତୀ କଣ୍ଟାବାଇ ସତରକର, ବସନ୍ତ ଅବସରିକାର, ଶ୍ରୀମତୀ ସୁଲୋଚନା ନଲୱାଡ଼େ, ହରିଭାଉ ବଢେ, ଶ୍ରୀମତୀ ମଙ୍ଗଳା ବନସୋଡେ (ଭିଟାବାଇଙ୍କ ଝିଅ), ସାଧୁ ପତସୁତେ, ଅଙ୍କଶ ଖଡ଼େ, ପ୍ରଭା ଶିବାନେକର, ଗଙ୍ଗାରାମ କଭାତେକର ଇତ୍ୟାଦି ଉଲ୍ଲେଖନୀୟ । ଲୋକ୍ଷାହିର ବଶିର ମୋମିନ କଭାତେକରଙ୍କୁ ଲୋକ କଳା, ଲବଣୀ ଓ ତାମସା ଇତ୍ୟାଦିରେ ତାଙ୍କର ଅବଦାନ ଯୋଗ ଏହି ସମ୍ମାନ ୨୦୧୮ ମସିହାର ପ୍ରଦାନ କରାଯାଇଥିଲା  ।

ଲବଣୀ ଓ ତାମସା କ୍ଷେତ୍ରରେ ଅବଦାନ ଯୋଗୁ ଗୁଲାବ ସଙ୍ଗମନେରକର ଏହି ପୁରସ୍କର ୨୦୧୯ ମସିହାରେ ଗ୍ରହଣ କରିଥିଲେ ।

## ଆଧାର
ଟ୍ରାଭୋପ୍ରୋଷ୍ଟ

**ଟ୍ରାଭୋପ୍ରୋଷ୍ଟ,** ଏକ ବ୍ୟବସାୟୀକ ନାମ **ଟ୍ରାଭାଟାନ,** ଏକ ଔଷଧ ଯାହା ଗ୍ଲକୋମା ସମେତ ଆଖି ମଧ୍ୟରେ ସୃଷ୍ଟି ହେଉଥିବା ଉଚ୍ଚ ଚାପର ଚିକିତ୍ସା ପାଇଁ ବ୍ୟବହୃତ ହୁଏ |  ନିର୍ଦ୍ଦିଷ୍ଟ ଭାବରେ ଏହା ଖୋଲା କୋଣ ଗ୍ଲକୋମା ପାଇଁ ବ୍ୟବହୃତ ହୁଏ ଯେତେବେଳେ ଅନ୍ୟ ଔଷଧ କାମ କରେନି |   ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ |  ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ସାଧାରଣତଃ ଏହା ଦେବାକୁ ସୁପାରିଶ କରାଯାଏ ନାହିଁ |  ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୨୧୨ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମାଇକୋଫେନୋଲିକ ଏସିଡ

**ମାଇକୋଫେନୋଲିକ ଏସିଡ** ( **MPA** ), ଅନ୍ୟ  ନାମ **ମାଇକୋଫେନୋଲେଟ**, ଏକ ଇମ୍ମ୍ୟୁନୋସପ୍ରେସାଣ୍ଟ ଔଷଧ ଯାହା  ଯାହା ଅଙ୍ଗ  ପ୍ରତିରୋପଣ ପରବର୍ତ୍ତୀ ପ୍ରତ୍ୟାଖ୍ୟନ‌କୁ  ରୋକିବା ପାଇଁ ଏବଂ କ୍ରନ ରୋଗ, ସିସ୍ଟମିକ ଲୁପସ୍ ଏରିଦେମାଟୋସସ୍, ଇଣ୍ଟରଷ୍ଟିସିଆଲ ଫୁସଫୁସ ରୋଗ ଏବଂ ସ୍କ୍ଲେରୋଡର୍ମା ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ |   ନିର୍ଦ୍ଦିଷ୍ଟ ଭାବରେ ଏହା ବୃକ୍‌କ, ହୃତ୍‌ପିଣ୍ଡ ଏବଂ ଯକୃତ ପ୍ରତିରୋପଣ ପରେ ବ୍ୟବହୃତ ହୁଏ |  ଏହା ପାଟିରେ କିମ୍ବା ଶିରାରେ ଇଞ୍ଜେକ୍ସନ‌ଦ୍ୱାରା ଦିଆଯାଇପାରେ |  ମାଇକୋଫେନୋଲିକ ଏସିଡ ରୋଗ ପରିବର୍ତ୍ତନ‌କାରୀ ଆଣ୍ଟିରିଉମାଟିକ (DMARDs) ପରିବାରର ଏକ ଔଷଧ ଅଟେ |   ଏହା ୧୯୪୫ ଏବଂ ୧୯୬୮ ମସିହାରେ ପୁନଃ ଆବିଷ୍କୃତ ହୋଇଥିଲା ।  ୧୯୯୦ ଦଶକରେ ଏହାର ଇମ୍ୟୁନୋସପ୍ରେସିଭ୍ ଗୁଣ ଆବିଷ୍କାର ପରେ  ୧୯୯୫ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହା ଅନୁମୋଦିତ ହୋଇଥିଲା।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ |  ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୧୪ ଆମେରିକୀୟ ଡଲାର |  ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୨୫୪ତମ  ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଏକ ନିୟୁତରୁ ଅଧିକ ପ୍ରେସକ୍ରିପସନ୍ ରହିଥିଲା |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଦୋହଲି

**ଦୋହଲି** ଓଡ଼ିଶାର ଅନୁଗୋଳ ଜିଲ୍ଲାର କିଶୋରନଗର ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । 
## ସଂସ୍କୃତି
ଏଠାରେ ଏକ ହନୁମାନ ମନ୍ଦିର ରହିଅଛି।

## ଶିକ୍ଷା ଓ ସ୍ଵାସ୍ଥ୍ୟ 
ଏଠାରେ ଏକ ସରକାରୀ ଉଚ୍ଚ ପ୍ରାଥମିକ ବିଦ୍ୟାଳୟ ଓ ବେସରକାରୀ ବିଦ୍ୟାଳୟ ମଧ୍ୟ ରହିଛି ।

ଏଠାରେ ଏକ ସରକାରୀ ଉପ ସ୍ଵାସ୍ଥ୍ୟକେନ୍ଦ୍ର ରହିଛି ।

## ଗମନାଗମନ 
ଏହାର ଦୂରତା ଅନୁଗୋଳ ଜିଲ୍ଲା ମୁଖ୍ୟାଳୟ ଠାରୁ ପ୍ରାୟ ୯୧ କିମି ଅଟେ। ପଡ଼ୋଶୀ ବୌଦ୍ଧ ଜିଲ୍ଲା ମୁଖ୍ୟାଳୟ ଠାରୁ ପ୍ରାୟ ୩୬ କି.ମି. , ଆଠମଲ୍ଲିକ ଠାରୁ ୩୮ କିମି ଏବଂ କିଶୋରନଗର ଠାରୁ ୨.୫ କିମି ହେବ।

## ଆଧାର 
https://villageinfo.in/odisha/anugul/kishorenagar/dohali.html}

https://angul.nic.in/public-utility/sub-centre-dohali/
ଦିଶାରୀ ସାନୁ

**ଦିଶାରୀ ସାନୁ** (୭ ଡିସେମ୍ବର ୧୯୨୯ - ୧୮ ମଇ ୧୯୭୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୭୧ ଓ ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ନନ୍ଦପୁର ଓ ପଟ୍ଟାଙ୍ଗି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଦିଶାରୀ ସାନୁ ୧୯୨୯ ମସିହାର ଡିସେମ୍ବର ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦିଶାରୀ ମିଲୁ ଓ ପତ୍ନୀଙ୍କ ନାମ ଦିଶାରୀ ବିମଳା ।

## ରାଜନୈତିକ ଜୀବନ 
ଦିଶାରୀ ସାନୁ ଓଡ଼ିଶା ରାଜନୀତିରେ ଉତ୍କଳ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ ।

## ମୃତ୍ୟୁ 
ଦିଶାରୀ ସାନୁ ୧୯୭୬ ମସିହାର ଡିସେମ୍ବର ୭ ତାରିଖରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୨୯ ଜନ୍ମ
ଶ୍ରେଣୀ:୧୯୭୬ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ନାଫାଜୋଲିନ/ଫେନିରାମିନ

**ନାଫାଜୋଲିନ/ଫେନିରାମିନ,** ଏକ ବ୍ୟବସାୟୀକ ନାମ **ନାଫକୋନ-ଏ,** ବ୍ରାଣ୍ଡ ଏକ ଔଷଧ ମିଶ୍ରଣ ଯାହା ହେ ଫିଭର ଭଳି କଞ୍ଜକ୍ଟାଇଭା ଆଲର୍ଜି ରୋଗରେ ଲକ୍ଷଣମାନଙ୍କୁ କମ୍ କରିବାରେ ସାହାଯ୍ୟ କରିଥାଏ |  ଏଥିରେ ନାଫାଜୋଲିନ ଓ ଫେନିରାମିନ ଥାଏ |   ଏହା ଆଖିରେ ବୁନ୍ଦା ଭାବରେ ବ୍ୟବହୃତ ହୁଏ |  ତିନି ଦିନରୁ ଅଧିକ ସମୟ ପାଇଁ ବ୍ୟବହାର ସୁପାରିଶ କରାଯାଏ ନାହିଁ | 

ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ଆଖି ଯନ୍ତ୍ରଣା, ଏବଂ ପ୍ୟୁପିଲ ବିସ୍ତାର ହୋଇପାରେ |       

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ନରନାପ୍ପା ଉପ୍ପୂର

**ନରନାପ୍ପା ଉପ୍ପୂର** (୧୯୧୮–୧୯୮୪) ବିଂଶ ଶତାବ୍ଦୀରେ 'ଯକ୍ଷଗଣ କଳା'ର ଜଣେ ବିଖ୍ୟାତ 'ଭଗବତ' ବା ଯକ୍ଷଗଣ ଗାୟକ ଥିଲେ । ତାଙ୍କର ସ୍ୱର ନିମନ୍ତେ ସ୍ୱର, ପରମ୍ପରା ଜ୍ଞାନ ଓ ଯକ୍ଷଗଣର ଐତିହ୍ୟ ସ‌ହିତ ପରିଚିତ ଥିଲେ । ଲେଖକ ଡକ୍ଟର ଶିବରାମ କରନ୍ଥ ଓ ତାଙ୍କ ସ‌ହଗାମୀଙ୍କ ମତରେ ଯକ୍ଷଗଣର ମଞ୍ଚ ପରମ୍ପରା ସ‌ହିତ ନରନାପ୍ପା ଉପ୍ପୂର ଉତ୍ତମ ରୂପେ ପରିଚିତ ଥିଲେ । ଏକ ମାତ୍ର ସେ ଥିଲେ ଯିଏ କି ଆମର ଐତିହ୍ୟ କଅଣ ଥିଲା ଓ ଆମେ କଅଣ ହରଉଛୁ, ତାହା ସେ ଭଲ ରୁପେ ହୃଦୟଙ୍ଗ କରିଥିଲେ । ଖ୍ୟାତନାମା କଳିଙ୍ଗ ନବଦଙ୍କୁ (Kalinga Navada) ନରନାପ୍ପା ଉପ୍ପୂର ପ୍ରଶିକ୍ଷଣ ଦେଇଥିଲେ । ଅନ୍ୟାନ୍ୟ ଶିଷ୍ୟମାନଙ୍କର ନାମ ଜି ସଦାନନ୍ଦ ଅଇଥଲା, କେଜି ରାମାରାଓ, କେପି ହେଗଡ଼େ, ନାରାୟନ ଶବରାୟା, ଏସ ସୁରେଶ ଇତ୍ୟାଦି ଉଲ୍ଲେଖନୀୟ ଥିଲେ । 

### ଯକ୍ଷଗଣ କଳାକେନ୍ଦ୍ର, ହଙ୍ଗରକାଟ୍ଟେ
କୋଟାର (Kota) ହେରେମାଲିଙ୍ଗେଶ୍ୱର ମନ୍ଦିରସ୍ଥ ହଙ୍ଗରକାଟ୍ଟେ ଯକ୍ଷଗଣ କେନ୍ଦ୍ର ବିଦ୍ୟାଳୟ ୧୯୭୨ ମସିହାରେ ନରନାପ୍ପା ଉପ୍ପୂର ସ୍ଥାପନା କରିଥିଲେ ।  ସେହି କେନ୍ଦ୍ରରେ ଶହ ଶହ ଛାତ୍ର ଯକ୍ଷଗଣ କଳା ଶିକ୍ଷାଲାଭ କରିଥିଲେ ।

## ମୃତ୍ୟୁ
ନରନାପ୍ପା ଉପ୍ପୂର ୧୨ ଏପ୍ରିଲ, ୧୯୮୪ ମସିହାରେ ଏକ ତାଙ୍କର ପ୍ରଥମ ନିଯୁକ୍ତିଦାତା 'ଅମୃତେଶ୍ୱରୀ ଯକ୍ଷଗଣ' ଦଳ ପାଇଁ ଏକ ଜନ ପ୍ରଦର୍ଶନରେ ଗୀତ ଗାଉଥିବା ବେଳେ ହଠାତ୍ ହୃଦ୍‌ଘାତର ଶିକାର ହୋଇଥିଲେ ଓ ସେହି ଦିନ ସେ ପରବର୍ତ୍ତୀ ସମୟରେ ମୃତ୍ୟୁ ବରଣ କରିଥିଲେ ।

## ଆଧାର
ସେଫଟାଜିଡିମ/ଆଭିବାକ୍ଟମ

**ସେଫଟାଜିଡିମ/ଆଭିବାକ୍ଟମ** ଏକ ଔଷଧ ମିଶ୍ରଣ ଯେଉଁଥିରେ ସେଫାଲୋସ୍ପୋରିନ ଆଣ୍ଟିବାୟୋଟିକ ଶ୍ରେଣୀର ସେଫଟାଜିଡିମ ଓ  β-ଲାକ୍ଟାମେଜ ଇନହିବିଟର ଶ୍ରେଣୀର ଆଭିବାକ୍ଟାମ ଥାଏ ଓ ଏହାର ଏକ ବ୍ୟବସାୟୀକ ନାମ ଆଭିକାଜ (**Avycaz**) ଅଟେ । ଜଟିଳ ଉଦର ସଂକ୍ରମଣ, ମୂତ୍ରନଳୀ ସଂକ୍ରମଣ ଏବଂ ନିମୋନିଆ ରୋଗର ଚିକିତ୍ସା ପାଇଁ ଏହା ବ୍ୟବହୃତ ହୁଏ |   ଯେତେବେଳେ ଅନ୍ୟ ବିକଳ୍ପଗୁଡ଼ିକ କାର୍ଯ୍ୟକାରୀ ହୁଏନି, ସେତେବେଳେ ଏହା ଦିଆଯାଏ |  କିଡନୀ ଜନିତ ସମସ୍ୟାରେ ଥିବା ଡୋଜଗୁଡିକ ସଠିକ ଭାବରେ ଦେବା ଉଚିତ୍ |  ଜୀବକୋଷ କାନ୍ଥର ତିଆରିରେ ସେଫଟାଜିଡିମ ବାଧା ଦିଏ ଓ  ସେଫଟାଜିଡିମ ଭାଙ୍ଗିବାକୁ ଆଭିବାକ୍ଟମ ରୋକିବାରେ ସାହାଯ୍ୟ କରିଥାଏ |  ଯୁକ୍ତରାଷ୍ଟ୍ରରେ ୨୦୧୬ ମସିହାରୁ ଏହାର ମୂଲ୍ୟ ୭,୫୦୦ରୁ ୧୫୦୦ ଆମେରିକୀୟ ଡଲାର ଖର୍ଚ୍ଚ ହୁଏ

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଚନ୍ଦ୍ରଶେଖର ମାଝି

**ଚନ୍ଦ୍ରଶେଖର ମାଝି** ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୋଟପାଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ  ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ରାଜନୈତିକ ଜୀବନ 
ଚନ୍ଦ୍ରଶେଖର ମାଝି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ ଏବଂ ୨୦୨୧ ମସିହାର ସେପ୍ଟେମ୍ବର ମାସରେ ସେ କଂଗ୍ରେସ ଛାଡ଼ି ବିଜେଡିରେ  ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୫ଶ  ଓଡ଼ିଶା ବିଧାନ ସଭାର ସଭ୍ୟ
ନିର୍ମଳେନ୍ଦୁ ଚୌଧୁରୀ

**ନିର୍ମଳେନ୍ଦୁ ଚୌଧୁରୀ** () (27 July 1922&nbsp;– 18 April 1981) ଜଣେ ବଙ୍ଗଳା ସଙ୍ଗୀତଜ୍ଞ, ସଂଯୋଜକ, ଗୀତ ଲେଖକ ଓ ଗାୟକ ଥିଲେ ଯାହାର ପୂର୍ବ ଭାରତର ବିଶେଷତଃ ବେଙ୍ଗଲ ଓ ଆସାମରେ ଲୋକ ଗୀତ ସଙ୍ଗୀତକୁ ଉଲ୍ଲେଖନୀୟ ଅବଦାନ ଅଛି ।

## ପ୍ରାକ୍ ଜୀବନ
ସିଲହେଟ ଜିଲ୍ଲାର ସୁନାମଗଞ୍ଜ ସବଡିଭିଜନରେ ଥିବା ଧରମ‌ପାଶାରେ ନିର୍ମଳେନ୍ଦୁ ତାଙ୍କ ଅଜାଙ୍କ ଘରେ ୨୭ ଜୁଲାଇ ୧୯୨୨ ମସିହାରେ ଜନ୍ମଗ୍ରହଣ କରିଥିଲେ । ସୁନାମଗଞ୍ଜର ଜମାଲଗଞ୍ଜ ସବଡିଭିଜନରେ ଥିବା ପୂର୍ବ ପୁରୁଷଙ୍କର ବ‌ହେଲି ଗ୍ରାମରେ ନିର୍ମଳେନ୍ଦୁ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ନଳିନୀ ନାଥ ଚୌଧୁରୀ ଓ ମାତାଙ୍କ ନାମ ଶ୍ରୀମତୀ ସ୍ନେହଲତା ଚୌଧୁରୀ ଥିଲା । ତାଙ୍କର ପ୍ରାଥମିକ ଶିକ୍ଷା ବ‌ହେଲି ପ୍ରାଥମିକ ବିଦ୍ୟାଳୟରେ ଆରମ୍ଭ ହୋଇଥିଲା । ତାଙ୍କର ପରିବାର ପରବର୍ତ୍ତୀ ସମୟରେ ଲାମାବଜାରକୁ ବଦଳି ହୋଇଗଲେ ଓ ସେଠାରେ ଥିବା ରସମେ ମେମୋରିଆଲ ବିଦ୍ୟାଳୟରେ ନାମ ଲେଖାଇଥିଲେ । ମାଟ୍ରିକ ପାସ କରିବା ପରେ ସେ ଏମସି କଲେଜରେ ସ୍ନାତକ ଶିକ୍ଷା ନିମନ୍ତେ ଯୋଗଦାନ କରିଥିଲେ ।

## ଶିକ୍ଷା ଓ ସଙ୍ଗୀତରେ ପ୍ରଶିକ୍ଷଣ
ବ‌ହୁତ କମ୍ ବୟସରୁ ପିତାମାତା ନିର୍ମଳେନ୍ଦୁଙ୍କୁ ସଙ୍ଗୀତ ଶିକ୍ଷା ନିମନ୍ତେ ପ୍ରୋତ୍ସାହିତ କରି ଆସୁଥିଲେ । ତାଙ୍କର ପରିବାର ସିଲହେଟରୁ ବଦଳି ହୋଇ ମ୍ୟାମାସିଂରେ ପ‌ହଞ୍ଚିଲା ପରେ ଲୋକ ସଙ୍ଗୀତର ଦୁଇ ଜଣ ପ୍ରସିଦ୍ଧ ଲୋକ ସଙ୍ଗୀତ କଳାକାର 'ବଦୁଲ ମଜିଦ' ଓ 'ଅବଦୁର ରହିମ'ଙ୍କ ତ‌ତ୍ତ୍ୱାବଧାନରେ ଲୋକ ସଙ୍ଗୀତ ଶିକ୍ଷା କରିବାର ସୁବିଧା ପାଇଥିଲେ । ଶାନ୍ତିନିକେତନରେ ସେ ଶ୍ରୀ ଅଶୋକବିଜୟ ରାହାଙ୍କଠାରୁ ରବିନ୍ଦ୍ର ସଙ୍ଗୀତ ଶିକ୍ଷା କରିଥିଲେ ।

## କମ୍ମ୍ୟୁନିଷ୍ଟ ପାର୍ଟି ସଭ୍ୟ
ପୂର୍ବରୁ  ଏମସି କଲେଜରେ ଯୋଗଦାନ କରିବା ପରେ କମ୍ମୁନିଷ୍ଟ ପାର୍ଟି ସ‌ହିତ ନିର୍ମଳେନ୍ଦୁ ଶାମିଲ ହୋଇଥିଲେ । କୋଡ଼ିଏ ବର୍ଷ ବୟସରେ ସେ ୧୯୪୧ ମସିହାରେ ସେ ପାର୍ଟି ସଭ୍ୟ ହୋଇଥିଲେ । ବ୍ରିଟିଶ ସରକାରର ଅତ୍ୟାଚାର ବିଦୁଦ୍ଧରେ ଲୋକମାନଙ୍କୁ ଜାଗରଣ ନିମନ୍ତେ ଗୀତ ଏକ ପ୍ରଧାନ ଆୟୁଧ ଥିଲା ଓ ସେହି ଲକ୍ଷରେ ସେ ନିଜକୁ ନିୟୋଜିତ କରିଥିଲେ । ସେହି ସମୟରେ ସେ ଗ୍ରାମମାନଙ୍କରେ ବ୍ୟାପକ ଭାବରେ ବଙ୍ଗଳାରେ ବିଶେଷ କରି ସିଲହେଟରେ ଭ୍ରମଣ କରି ସେଠାକାର ଉନ୍ନତ ଲୋକ ସଙ୍ଗୀତ ଓ ଲୋକ ସଂସ୍କୃତି ସଂସ୍ପର୍ଶରେ ଆସିଥିଲେ । ସିଲହେଟ ମାଟିର ଏନ୍ୟ ଏକ ସନ୍ତାନ ହେମାଙ୍ଗ ବିଶ୍ୱାସଙ୍କ ସ‌ହିତ ତାଙ୍କର ପରିଚୟ ହେଲେ ଯିଏ କି ଜଣେ ସଙ୍ଗୀତ ବିଶାରଦ ଥିଲେ ଓ କମ୍ମ୍ୟୁନିଷ୍ଟ ପାର୍ଟି ସ‌ହିତ ସମ୍ପର୍କ ରଖିଥିଲେ । ବିଭିନ୍ନ ରାଲି ଓ ସଭାମାନଙ୍କରେ ହେମାଙ୍କ ବିଶ୍ୱାସଙ୍କ ସୃଷ୍ଟ ଅନେକ ଗୀତ ନିର୍ମଳେନ୍ଦୁ ଗାଇଥିଲେ । ମସ୍କୋର ୧୯୫୫ ମସିହାରେ ବୋଲସୋଇ ଥିଏଟରରେ ନିକିତା କୃଶ୍ଚେଭଙ୍କର ଉପସ୍ଥିତିରେ ନିର୍ମଳେନ୍ଦୁ ତାଙ୍କର ପ୍ରଦର୍ଶନ କରିଥିଲେ ଓ ପରବର୍ତ୍ତୀ ସମୟରେ ୱାରସରେ ଏକ ଆନ୍ତର୍ଜାତୀୟ ଲୋକ ସଙ୍ଗୀତ ମେଳଣରେ ସେ ଏକ ସ୍ୱର୍ଣ୍ଣ ପଦକ ପାଇଥିଲେ ।  ବିଦେଶରେ ଅନେକ ସାଂସ୍କୃତିକ ଉତ୍ସବରେ ସେ ଯୋଗ ଦେଇଥିଲେ । ୱାରସ, ସୋଫିଆ, ପ୍ରେଗ, ବେଲଗ୍ରେଡ଼ ଓ ମସ୍କୋରେ ତାଙ୍କ ପ୍ରଦର୍ଶନ‌କୁ ଲୋକମାନେ ଅନେକ ପସନ୍ଦ କରିଥିଲେ ଓ ଏହାଦ୍ୱାର ବିଦେଶରେ ଭାରତୀୟ ଲୋକ ସଙ୍ଗୀତ ଲୋକପ୍ରିୟ ହୋଇପାରିଥିଲା । ସେ ସୋଭିଏତ ୟୁନିଅନ, ଯୁଗୋସ୍ଲାଭିଆ, ପୋଲାଣ୍ଡ, ରୋମାନିଆ, ଚେକୋସ୍ଲାଭାକିଆ, ବୁଲଗେରିଆ, ଅଷ୍ଟ୍ରେଲିଆ, ନିଉଜିଲାଣ୍ଡ, ଚୀନ, ଯୁକ୍ତରାଜ୍ୟ, ଫ୍ରାନ୍ସ, ଜର୍ମାନୀ, ହଲାଣ୍ଡ, ଫିନଲାଣ୍ଡ, ଯୁକ୍ତରାଷ୍ଟ୍ର, କାନାଡ଼ା ଓ ଜାପାନ ଇତ୍ୟାଦି ରାଜ୍ୟମାନ ସେ ଭ୍ରମଣ କରି ପ୍ରଦର୍ଶନ କରିଥିଲେ ।
କୋଲକାତାର ବଙ୍ଗ ସଂସ୍କୃତ ସମ୍ମିଳନୀରେ ସେ ଉଲ୍ଲଖନୀୟ ପ୍ରଦର୍ଶନ କରିଥିଲେ । ଏକ ଶହରୁ ଅଧିକ ଗୀତ ସେ ରେକର୍ଡ଼ କରିଥିଲେ । ପ୍ରଚ୍ଛଦପଟ ଗାୟକ ଓ ଅଭିନେତା ଭାବରେ ସେ ଚଳଚ୍ଚିତ୍ର ଜଗତରେ ସମ୍ମିଳିତ ହୋଇଥିଲେ । ସେ ଜଣେ ଖ୍ୟାତନାମା ସଂଯୋଜକ ମଧ୍ୟ ଥିଲେ । ତାଙ୍କର ଏକ ଗୀତ ସଂଗ୍ରହ ପ୍ରକାଶିତ ହୋଇଥିଲେ ଯାହାର ନାମ ଥିଲେ *ଏପାର ବାଦଗଲା ଓପାର ଗଣ* ।

## ପୁରସ୍କାର
ଲୋକ ସଙ୍ଗୀତକୁ ତାଙ୍କର ଅବଦାନ ନିମନ୍ତେ ତାଙ୍କୁ ଭାରତ ସରକାର ପଦ୍ମ ଭୂଷଣ ସମ୍ମାନ ଦେଇଥିଲେ ।

## ଆଧାର
ଫେନୋଫାଇବ୍ରେଟ

**ଫେନୋଫାଇବ୍ରେଟ**, ଏକ ବ୍ୟବସାୟୀକ ନାମ **ଟ୍ରାଇକୋର**, ଫାଇବ୍ରେଟ ଶ୍ରେଣୀର ଏକ ଔଷଧ ଯାହା ଅସ୍ୱାଭାବିକ ରକ୍ତ ଲିପିଡ ସ୍ତରର ଚିକିତ୍ସା ପାଇଁ ବ୍ୟବହୃତ ହୁଏ |  ଷ୍ଟାଟିନ ଔଷଧ ଅପେକ୍ଷା ଏହା କମ୍ ପସନ୍ଦ କରାଯାଏ କାରଣ ଏହା ହୃଦଘାତ କିମ୍ବା ମୃତ୍ୟୁ ହେବାର ଆଶଙ୍କା କମାଇ ନଥାଏ |   ଖାଦ୍ୟର ପରିବର୍ତ୍ତନ ସହିତ ଏହାର ବ୍ୟବହାରକୁ ସୁପାରିଶ କରାଯାଏ |  ଏହା ଅନେକ ରକମର କ୍ରିୟାବିଧି ପ୍ରଣାଳୀଦ୍ୱାରା କାମ କରେ |  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ | ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୮.୪୦ ଡଲାର ଅଟେ।  ଯୁକ୍ତରାଷ୍ଟ୍ରରେ ୨୦୧୮ ମସିହାରେ ଏହାର ୧୧ ନିୟୁତରୁ ଅଧିକ ପ୍ରେସକ୍ରିପନ ହୋଇଥିଲା ଓ ୭୩ତମ ସାଧାରଣ ପ୍ରେସକ୍ରିପନ ଔଷଧ ଥିଲା ।  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶିଶିର ପାର୍ଖିଏ

**ଶିଶିର ପାର୍ଖିଏ** ଜଣେ ବ‌ହୁଳ ପ୍ରଶଂସିତ ଗଜଲ ଯାୟକ ଥିଲେ ଯିଏ ଶ୍ରେଷ୍ଠ ଆଲବନମ ଶ୍ରେଣୀରେ ସମ୍ମାନନୀୟ 'ଗ୍ଲୋବାଲ ଭାରତୀୟ ଏକାଡେମୀ ପୁରସ୍କାର' (Global Indian Music Academy Awards) ନିମନ୍ତେ ଦୁଇ ଥର ମନୋନୀତ ହୋଇଥିଲେ । ସାରା ଦେଶ ଓ ବିଦେଶରେ ସେ ଶ୍ରୋତାମାନଙ୍କୁ ନିଜର ଅତୁଳନୀୟ ଗଜଲ ଗାନ ଶୈଳୀ ପ୍ରଦର୍ଶନ କରି ପ୍ରସନ୍ନ ଓ ସମ୍ମୋହିତ କରିପାରୁଥିଲେ । ଶିଶିର ଜଣେ ଦକ୍ଷ ସଂଯୋଜକ ଓ ପ୍ରଚ୍ଛଦପଟ ଗାୟକ ଥିଲେ ଓ ଭଜନ, ଗୀତ ଓ ଭକ୍ତି ସଙ୍ଗୀତ ତ‌ଥା ଚଳଚ୍ଚିତ୍ର ସଙ୍ଗୀତ ଗାଇବା ନିମନ୍ତେ ବ‌ହୁଳ ଭାବରେ ଜଣାଶୁଣା ଥିଲେ ।   

## ପ୍ରାକ୍ ଜୀବନ
ସଶକ୍ତ ସଙ୍ଗୀତ ପୃଷ୍ଠଭୂମି ଥିବା ଏକ ପରିବାରରେ ଶିଶିର ଜନ୍ମଗ୍ରହଣ କରି ଅଳ୍ପ ବୟସରୁ ତାଙ୍କ ମାତା ପ୍ରତିମା ପାର୍ଖିଏଙ୍କଠାରୁ ସଙ୍ଗୀତ ପ୍ରଶିକ୍ଷଣ ନେଇଥିଲେ । ବୋକାରୋ ସ୍ଟିଲ ସ‌ହରରେ ତାଙ୍କ ପିତା ରଘୁନାଥ ପାର୍ଖିଏ ଡେପଟୀ ବାସ୍ତୁକାର ଭାବରେ କର୍ମରତ ଥିଲେ । ଅଲ ଇଣ୍ଡିଅ ରେଡିଓ, ରାଞ୍ଚିରେ ତାଙ୍କ ମାତା ପ୍ରତିମା ନିୟମିତ ଭାବରେ ଗୀତ ଗାଉଥିଲେ । ମାତ୍ର ଛଅ ବର୍ଷ ବୟସରୁ ଶିଶିର ଗୀତ ଗାଇବାକୁ ଆରମ୍ଭ କରିଥିଲେ । ଶ୍ରୀ କେଦାରନାଥ ଠାକୁରଙ୍କଠାରୁ ସେ ତିନି ବର୍ଷ ଧରି ତବଲା (Tabla) ବଜେଇବା ଶିକ୍ଷା କରିଥିଲେ । ତାହା ପରେ ପରେ ସେ ମଞ୍ଚରେ ପ୍ରଦର୍ଶନ କରିଥିଲେ । ବିଭିନ୍ନ ପ୍ରତିଯୋଗୀତାରେ ତାଙ୍କର ଅତୁଳନୀୟ ପ୍ରଦର୍ଶନ ଯୋଗୁ ସେ ଉଚ୍ଚ ପ୍ରଶଂସିତ ହୋଇଥିଲେ ଓ ପନ୍ଦର ବର୍ଷ ବୟସରେ ସେ ପ୍ରଥମ ଏକ‌କ ପ୍ରଦର୍ଶନ କରି ବୋକାରୋ ସ‌ହରର ଗଜଲ ଗୋଷ୍ଠିରୁ ଅନେକ ଯୁକ୍ତାତ୍ମକ ଟିପ୍ପଣୀ ପାଇଥିଲେ । ୧୯୭୯ ମସିହାର ସେ ଆନ୍ତର୍ଜାତୀୟ ଶିଶୁ ଦିବସ ଉପଲକ୍ଷେ ହୋଇଥିବା ଜାତୀୟ ସ‌ହବାଦନ ବା କନସର୍ଟରେ (concert) ଏକ ପୁରସ୍କାର ପାଇଥିଲେ । ସେ ସେଣ୍ଟ ଜାଭିଅର ସ୍କୁଲ, ବୋକାରରୁ ମାଧ୍ୟମିକ ଶିକ୍ଷା ସାର୍ଟିଫିକେଟ ପାଇଥିଲେ ଓ ତା'ପରେ ସେ ଉଚ୍ଚ ଶିକ୍ଷା ଲାଭ କରିବାକୁ ନାଗପୁର ଗଲେ । 

ନାଗପୁରର ହିସଲୋପ କଲେଜରୁ ସେ ସାଧାରଣ ବିଜ୍ଞାନ ସ‌ହିତ ଏଚଏସଏସସି (HSSC) ପରୀକ୍ଷାର ପାସ କରିଥିଲେ । ଏହା ପରେ ସେ ଇଲେକଟ୍ରନିକ ଇଞ୍ଜିନିଅରିଙ୍ଗ ପାଠ କରିବା ନିମନ୍ତେ ସେ ଗୋନ୍ଦିଆର ମନୋହରଭାଇ ପଟେଲ ଇନସ୍ଟିଚ୍ୟୁଟ ଅଫ ଇଞ୍ଜିନିଅରିଙ୍ଗ ଆଣ୍ଡ ଟେକନୋଲୋଜିରେ ନାମ ଲେଖାଇଥିଲେ କିନ୍ତୁ ମାତ୍ର ଦୁଇ ବର୍ଷ ପରେ ନାଗପୁରର ୱିସିସିଇକୁ ଚାଲିଗଲେ ଓ ସେଠାରେ ବିଭିନ୍ନ ସଙ୍ଗୀତ ଦଳରେ ରହି ଯୁଗ୍ମ ଭାବରେ ପ୍ରଦର୍ଶନ କରିଥିଲେ ଓ ଏକ‌କ ଗଜଲ ପ୍ରଦର୍ଶନ ମଧ୍ୟ କରିଥିଲେ । ସେ ଅନେକ ବ୍ୟବସାୟୀକ ବିଜ୍ଞାପନ ଗୀତ ଗାଇଥିଲେ ।  ଏହା ପରେ ସେ ଦୂରଦର୍ଶନ ନିମନ୍ତେ ସଂଯୋଜକ ତ‌ଥା ଗାୟକ ଭାବରେ ଯୋଗ ଦେଇ ଅନେକ ସଙ୍ଗୀତ ଆଲବମ ପ୍ରସ୍ତୁତ କରିଥିଲେ । ଡକ୍ଟର ନାରାୟଣରାଓ ମଙ୍ଗ୍ରୁଲକର ଓ ଶୀମତି ରେଖା ସାନେଙ୍କଠାରୁ ସେ ହିନ୍ଦୁସ୍ଥାନୀ କ୍ଲାସିକାଲ ସଙ୍ଗୀତ ଶିକ୍ଷା କରିଥିଲେ । ଅବଶେଷରେ ସେ ଅଖିଳ ଭାରତୀୟ ଗାନ୍ଧର୍ବ ମହାବିଦ୍ୟାଳୟରୁ (Akhil Bharatiya Gandharva Mahavidyalaya) ସଙ୍ଗୀତ ବିଶାରଦ ଡିଗ୍ରୀ ଲାଭ କରିଥିଲେ । 

## ଗଜଲ ଆଲବମ
1. ଅହତେରାମ (Ahteraam) - ବିଖ୍ୟାତ କବିମାନଙ୍କୁ ଶ୍ରଦ୍ଧଞ୍ଜଳୀ (୨୦୦୮)

2. ଆଉ ଥରେ ଗଜଲ (୨୦୦୯)

3. ରୁମାନିୟତ (୨୦୧୧)

4. ଖୁଲୁସ (୨୦୧୨)

5. ଆତିଶ ଥା ଅଫତାବ ଥା (୨୦୧୨)

6. ସିୟାହତ (୨୦୧୩)

7. ଆଶନାଇ (୨୦୧୪)

8. କୁରବତ (୨୦୧୬)

9. ବିରାସତ  (୨୦୨୦)

## ଆଧାର
ଦୁଃଖୀଶ୍ୟାମ ତ୍ରିପାଠୀ

**ଦୁଃଖୀଶ୍ୟାମ ତ୍ରିପାଠୀ** (ଜନ୍ମ : ୯ ଜୁଲାଇ ୧୯୫୩) ଜଣେ ଭାରତୀୟ ଓଡ଼ିଆ-ଭାଷୀ ଗାୟକ । ସେ ନିମାଇଁ ଚରଣ ହରିଚନ୍ଦନଙ୍କଦ୍ୱାରା ଗଭୀର ଭାବେ ପ୍ରଭାବିତ ହୋଇଥିଲେ ଓ ହରିଚନ୍ଦନଙ୍କଦ୍ୱାରା ବୋଲାଯାଇଥିବା ଅନେକ ଗୀତ ସେହି ଶୈଳୀରେ ଗାଇଥିଲେ ।

## ଜୀବନୀ 
### ପ୍ରାରମ୍ଭିକ ଜୀବନ 
ଦୁଃଖୀଶ୍ୟାମ ତ୍ରିପାଠୀ ୧୯୫୩ ମସିହା ଜୁଲାଇ ମାସ ୯ ତାରିଖରେ ଓଡ଼ିଶାର ବଲାଙ୍ଗୀର ଜିଲ୍ଲାର ଫଟାମୁଣ୍ଡା ଗାଁରେ ଜନ୍ମହୋଇଥିଲେ । ତାଙ୍କ ପିତାଙ୍କ ନାମ ଘାସିରାମ ତ୍ରିପାଠୀ ଓ ମାତାଙ୍କ ନାମ ରାଧିକ ତ୍ରିପାଠୀ ଥିଲା । ତାଙ୍କର ଜେଜେବାପା ଦାଶରଥି ତ୍ରିପାଠୀ ତାଙ୍କ ଗାଁର ଗୌନ୍ତିଆ (ଜମିଦାର) ଥିଲେ । ଜେଜେବାପା କଳଗାଉଣାରେ ବିଭିନ୍ନ ଗୀତ ଶୁଣୁଥିଲେ । ବାଳକ ଦୁଃଖୀଶ୍ୟାମଙ୍କୁ ନିମାଇଁ ଚରଣ ହରିଚନ୍ଦନଙ୍କ ଗୀତ ବେଶୀ ଆକର୍ଷିତ କରିଥିଲା ଓ ସେ ତାଙ୍କୁ ଅନୁସରଣ କରି ତାଙ୍କ ଭଳି ଗାଇବାକୁ ଚେଷ୍ଟା କରୁଥିଲେ ।

## ସଙ୍ଗୀତ 
୧୯୮୩ ମସିହା ମେ ମାସରେ ଭୁବନେଶ୍ୱରରୁ ପୁରୀ ଯିବାବେଳେ ବସରେ ସେ ପୁରୀନିବାସୀ ବନମାଳୀ ପୃଷ୍ଟିଙ୍କୁ ଭେଟି ପୃଷ୍ଟିଙ୍କ ପୁରୀସ୍ଥିତ ଶ୍ରୀକ୍ଷେତ୍ର କଳା ପ୍ରତିଷ୍ଠାନ ନାମରେ ଅନୁଷ୍ଠାନ ବାବଦରେ ଜାଣିବାକୁ ପାଇଥିଲେ । ପରେ ପୃଷ୍ଟିଙ୍କ ସହାୟତରେ ସେ ନିମାଇଁ ଚରଣ ହରିଚନ୍ଦନଙ୍କୁ ଭେଟିଥିଲେ । ହରିଚନ୍ଦନ, ତ୍ରିପାଠୀଙ୍କୁ ଜଗମୋହନରେ ଭଜନ କରିବା ପାଇଁ ଉତ୍ସାହିତ କରିଥିଲେ ଓ ତ୍ରିପାଠୀଙ୍କ ହରିଚନ୍ଦନଙ୍କ ଅନେକ ଗୀତ ସେଠାରେ ଗାଇଲେ । ଗୀତ ଶୁଣି ମନ୍ଦିର ସେବାୟତମାନେ ଆସି ଫୁଲମାଳ ଦେଇ ଚନ୍ଦନ ଲେପି ବଧାଇ ଜଣାଇଥିଲେ । ତ୍ରିପାଠୀ ହରିଚନନ୍ଦନଙ୍କୁ ନିଜ ସଂଗୀତ ଗୁରୁ ମାନି ତାଙ୍କୁ ଅନୁସରଣ କରନ୍ତି ବୋଲି ପ୍ରକାଶ କରିଥିଲେ । ପରେ ପ୍ରଫୁଲ୍ଲ କର ମଧ୍ୟ ତ୍ରିପାଠୀଙ୍କ କଣ୍ଠରେ ଜେଇ, ସାର୍ଥକ, ସିଦ୍ଧାର୍ଥ ଆଦି କମ୍ପାନୀ ଜରିଆରେ ହରିଚନ୍ଦନଙ୍କ ଗୀତସବୁ ରେକର୍ଡ କରାଇବାରେ ସାହାଯ୍ୟ କରିଥିଲେ । କରଙ୍କ ରଚିତ ୮ଟି ଗୀତ ମଧ୍ୟ ତ୍ରିପାଠୀ ନିଜ ସ୍ବର ଓ ନିଜ ଶୈଳୀରେ ଗାଇଥିଲେ ।

## ଆଧାର 
ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଅକ୍ସାଣ୍ଡ୍ରୋଲୋନ

ଅକ୍ସାଣ୍ଡ୍ରୋଲୋନ, ଏକ ବ୍ୟବସାୟୀକ ନାମ **ଅକ୍ସାଣ୍ଡ୍ରିନ,**  ଏକ ଉତ୍ପାଦିତ ଆଣ୍ଡ୍ରୋଜେନ ଓ ଆନାବୋଲିକ ଷ୍ଟିରଏଡ (AAS) |  ଏହା ଓଜନ କମୁଥିବା ଲୋକଙ୍କର ଓଜନ ବୃଦ୍ଧି କରିବାକୁ, ଦୀର୍ଘକାଳୀନ କର୍ଟିକୋଷ୍ଟିରଏଡ ସେବନ ଜନିତ ପ୍ରୋଟିନ କ୍ଷୟକୁ ଅବରୋଧ କରିବାକୁ ଓ ଓଷ୍ଟିଓପୋରୋସିସ୍ ଯୋଗୁ ହେଉଥିବା ହାଡ଼ ଯନ୍ତ୍ରଣାକୁ  ରୋକିବା ପାଇଁ ଏହା ବ୍ୟବହୃତ ହୁଏ |   ଏହା ପାଟିରେ ଦିଆଯାଏ ।   ଆଣ୍ଡ୍ରୋଜେନିକ ପ୍ରଭାବ ଅପେକ୍ଷା ଏହାର ଅଧିକ ଆନାବୋଲିକ ପ୍ରଭବ ଥାଏ ।   କ୍ରିଡ଼ା କ୍ଷେତ୍ରରେ ସ୍ୱାସ୍ଥ୍ୟ ଓ ପ୍ରଦର୍ଶନର ଉନ୍ନତ କରିବା ପାଇଁ ଏହା ମଧ୍ୟ ଅନୁପଯୁକ୍ତ ଭାବରେ ବ୍ୟବହୃତ ହୋଇଛି |   

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କୁମାର ହସନ

**କୁମାର ହସନ** (୨ ଫେବୃଆରୀ ୧୯୬୦ – ୫ ଅଗଷ୍ଟ ୨୦୨୩) ଜଣେ ଓଡ଼ିଆ-ଭାଷୀ ସାମ୍ବାଦିକ, କବି, ଅନୁବାଦକ ଥିଲେ । ତାଙ୍କର ଜଣାଶୁଣା ରଚନାବଳୀ ମଧ୍ୟରେ *ଡୁମା: ଓଡ଼ିଆର ନିର୍ବାଚିତ ଆଦିବାସୀ କାହାଣୀ*, *ଇତି, ତୁମର ମୁଁ: କୁମାର ହସନଙ୍କର ପ୍ରେମ କବିତା*, *ନିସିଦ୍ଧ କଥା*, *ସମ୍ବଲପୁରୀ ଲୋକସାହିତ୍ୟ: ୧୯୮୩–*, *ସମ୍ବଲପୁରର ସ୍ୱାଧୀନତା ସଂଗ୍ରାମ* ଓ *ଶ୍ରେଷ୍ଠ ଓଡ଼ିଆ କାହାନୀୟାଁ* (ହିନ୍ଦୀ ଅନୁବାଦ) ଆଦି ଅନ୍ୟତମ ।

ଚିକିତ୍ସାଧୀନ ଭାବେ ୨୦୨୩ ମସିହା ଅଗଷ୍ଟ ୫ ତାରିଖରେ ସମ୍ବଲପୁରରେ ତାଙ୍କର ୬୩ ବର୍ଷ ବୟସରେ ଦେହାନ୍ତ ହୋଇଥିଲା ।

## ଜୀବନୀ 
କୁମାର ହସନ ୧୯୬୦ ଫେବୃଆରୀ ୨ ତାରିଖ ଦିନ ସମ୍ବଲପୁରରେ ଜନ୍ମଗ୍ରହଣ କରିଥିଲେ । ହିରାକୁଦ ନିକଟସ୍ଥ ବର୍ତ୍ତମାନର ଝାରସୁଗୁଡ଼ା ଜିଲ୍ଲାର ବିଚ୍ଛେଦଗଡ଼ଠାରେ ତାଙ୍କର ବାଲ୍ୟକାଳ ବିତିଥିଲା ।

### ପରିବାର 
କୁମାର ହସନଙ୍କ ପିତା ମୌଲାନା ମୁସ୍ତକିମ ଖାନ ଗୌନ୍ତିଆ ଜଣେ ଗାୟକ, ବାଦକ ଓ ଜ୍ୟୋତିଷ ଥିଲେ । ତାଙ୍କ ମା ଜୁବେଦାବାଈ ଜଣେ ଗୃହିଣୀ ଥିଲେ । ସେ ବିଲକିସ ଜାହାଁବେଗମଙ୍କୁ ବିବାହ କରିଥିଲେ । ବିଲକିସ ଜାହାଁବେଗମ ୨୦୨୧ ମସିହାରେ ଦେହାନ୍ତ ହୋଇଥିଲା । ତାଙ୍କର ୩ ପୁଅ ସାଦିକ ହସନ, ସମୀର ହସନ ଓ ଫିରୋଜ ହସନ ଏବଂ ୩ ଝିଅ ସୀମା ସବନମ, ସବାନା ବେଗମ ଓ ନିଲୋଫର ବେଗମ ଅଛନ୍ତି । ତାଙ୍କର ଦୁଇ ଜ୍ୱାଇଁ ମୁଜିମୁଦ୍ଦିନ ଖାନ ଓ ଅନୱର ଖାନ ଏବଂ ୨ ନାତି ଅଛନ୍ତି । 

ଦୀର୍ଘ ଦିନ ଧରି ଶଯ୍ୟାଶାୟୀ ହୋଇ ୨୦୨୩ ମସିହା ଅଗଷ୍ଟ ୫ ତାରିଖରେ ସମ୍ବଲପୁରସ୍ଥିତ ଏକ ଘରୋଇ ଡାକ୍ତରଖାନାରେ ତାଙ୍କର ୬୩ ବର୍ଷ ବୟସରେ ଦେହାନ୍ତ ହୋଇଥିଲା ।
### କାହାଣୀ 
* ଡୁମା: ଓଡ଼ିଆର ନିର୍ବାଚିତ ଆଦିବାସୀ କାହାଣୀ (୨୦୧୨; ଆଦିବାସୀ ଲୋକକଥା ସଙ୍କଳନ)
* ନିଷିଦ୍ଧ କଥା
### କବିତା 
* ଇତି, ତୁମର ମୁଁ: କୁମାର ହସନଙ୍କର ପ୍ରେମ କବିତା (୨୦୦୮)
### ପ୍ରବନ୍ଧ 
* ସମ୍ବଲପୁରୀ ଲୋକସାହିତ୍ୟ (୧୯୮୩)
* ସମ୍ବଲପୁରର ସ୍ୱାଧୀନତା ସଂଗ୍ରାମ (୨୦୦୧; ଭାରତୀୟ ସ୍ୱାଧୀନତା ସଂଗ୍ରାମରେ ସମ୍ବଲପୁର ଜିଲ୍ଲାର ଯୋଗଦାନ)
* ସାହିତ୍ୟ ଅସାହିତ୍ୟ (୧୯୯୯)
### ଅନୁବାଦ 
* ଶ୍ରେଷ୍ଠ ଓଡ଼ିଆ କାହାନୀୟାଁ (୧୯୮୮; ହିନ୍ଦୀ ଅନୁବାଦ)
* କୁର୍ଭୁଲ ଆଇ ହାଇଦରଙ୍କ ନିର୍ବାଚିତ କାହାଣୀ

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ଅନୁବାଦ) - ୨୦୦୬ (*କୁର୍ଭୁଲ ଆଇ ହାଇଦରଙ୍କ ନିର୍ବାଚିତ କାହାଣୀ*)
* ଝଙ୍କାର କବିତା ପୁରସ୍କାର, ୨୦୨୧ (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)
* ପ୍ରଫୁଲ୍ଲ ଦାସ ଅନୁବାଦ ସାହିତ୍ୟ ସମ୍ମାନ - ୨୦୨୨ (ଉତ୍କଳ ସାହିତ୍ୟ ସମାଜ ପ୍ରଦତ୍ତ)
* ବସନ୍ତ ମୁଦୁଲୀ କବିତା ପୁରସ୍କାର, ୧୯୮୮
* କବି ଦୁର୍ଗେଶ ଖାଡ଼େଙ୍ଗା କବିତା ପୁରସ୍କାର

## ଆଧାର 
ଶ୍ରେଣୀ:୧୯୬୦ ଜନ୍ମ
ଶ୍ରେଣୀ:୨୦୨୩ ମୃତ୍ୟୁ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ସାମ୍ବାଦିକ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ବସନ୍ତ ମୁଦୁଲି କବିତା ପୁରସ୍କାର ସମ୍ମାନିତ
କ୍ରି ଡୁ ଚାଟ ସିଣ୍ଡ୍ରୋମ

**କ୍ରି ଡୁ ଚାଟ ସିଣ୍ଡ୍ରୋମ** ଏକ ଜେନେଟିକ ରୋଗ ଯାହା କ୍ରୋମୋଜୋମ ୫ରେ ଥିବା ଜେନେଟିକ୍ ପଦାର୍ଥର ଆଂଶିକ ବିଲୋପ ହେତୁ **କ୍ରି ଡୁ ଚାଟ୍ ସିଣ୍ଡ୍ରୋମ** ସୃଷ୍ଟି ହୁଏ | 

ଏହାର କାରଣ ଜଣା ପଡିନାହିଁ। କିଛି ବ୍ୟକ୍ତି ଛୋଟ ଛୋଟ ବାକ୍ୟ ଶିଖନ୍ତି ଏବଂ ଅନ୍ୟମାନେ ଅଙ୍ଗଭଙ୍ଗୀ ସାହାଯ୍ୟରେ ନିଜକୁ ପ୍ରକାଶ କରନ୍ତି |  ଫ୍ରାନ୍ସ ଭାଷାରେ ଏହାର ନାମ ହେଉଛି " ବିଲେଇ କାନ୍ଦ" ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅନଙ୍ଗ କୁମାର ପଟ୍ଟନାୟକ

ଅନଙ୍ଗ କୁମାର ପଟ୍ଟନାୟକ ( ଜନ୍ମ ୩ ଜୁନ ୧୯୪୯) ଜଣେ ଭାରତୀୟ ବିଚାରପତି ତଥା ଭାରତର ଉଚ୍ଚତମ ନ୍ୟାୟାଳୟର ପ୍ରାକ୍ତନ ବିଚାରପତି ।
## ସଂକ୍ଷିପ୍ତ ଜୀବନୀ 
ଜଷ୍ଟିସ ପଟ୍ଟନାୟକ ୩ ଜୁନ୍ ୧୯୪୯ରେ ଜନ୍ମଗ୍ରହଣ କରିଥିଲେ । ଭାରତୀୟ ବ୍ୟବସାୟୀ ଗୋପାଳ ଚନ୍ଦ୍ର ପଟ୍ଟନାୟକ ଏବଂ ଶାନ୍ତିଲତା ପଟ୍ଟନାୟକଙ୍କ ସେ ପୁତ୍ର । ସେ ରାୟପୁରର ରାଜକୁମାର କଲେଜରୁ ଶିକ୍ଷାଲାଭ କଲାପରେ ରାଜନୀତି ବିଜ୍ଞାନରେ ସମ୍ମାନ ସହ ଦିଲ୍ଲୀ ବିଶ୍ୱବିଦ୍ୟାଳୟରୁ ସ୍ନାତକ ହାସଲ କରିଥିଲେ । ତା’ପରେ ସେ କଟକସ୍ଥିତ ମଧୁସୂଦନ ଆଇନ କଲେଜରୁ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ସେ ୧୯୭୬ରେ ଗ୍ରୁପ୍ ଷ୍ଟଡି ଏକ୍ସଚେଞ୍ଜ୍ ପ୍ରୋଗ୍ରାମରେ ରୋଟାରୀ ଫାଉଣ୍ଡେସନ୍ଦ୍ୱାରା ମନୋନୀତ ହୋଇ ଆମେରିକାର ଅନୁଷ୍ଠାନ ତଥା ଏହାର ଲୋକଙ୍କ ଅଧ୍ୟୟନ ପାଇଁ ଆମେରିକାର ନ୍ୟୁ ଜର୍ସି ଯାଇଥିଲେ ।

## ବୃତ୍ତି 
ସେ ୧୯୭୪ ମସିହାରେ ଓଡ଼ିଶାର ଷ୍ଟେଟ ବାର କାଉନସିଲରେ ନାମ ଲେଖାଇଥିଲେ । ଜଣେ ଆଡଭୋକେଟ ଭାବରେ ସେ ଓଡ଼ିଶା ଉଚ୍ଚ ନ୍ୟାୟାଳୟର ହାଇକୋର୍ଟରେ ଓକିଲାତି ଆରମ୍ଭ କରିଥିଲେ । ସେ ଭାରତର ସୁପ୍ରିମକୋର୍ଟରେ ମଧ୍ୟ ଅନେକ ପ୍ରସଙ୍ଗରେ ହାଜର ହୋଇ ଜାବାବ ସୁଆଲ କରିଥିଲେ । ବାଣିଜ୍ୟିକ ଆଇନ ଏବଂ ସାମ୍ବିଧାନିକ ଆଇନ ଉପରେ ତାଙ୍କର ବେଶ ଦକ୍ଷତା ଥିଲା । ୧୯୮୯ରୁ ୧୯୯୦ ପର୍ଯ୍ୟନ୍ତ ସେ ଓଡ଼ିଶା ରାଜ୍ୟ ସଡକ ପରିବହନ ନିଗମର ସ୍ଥାୟୀ ପରାମର୍ଶଦାତା ତଥା ୧୯୯୦ରୁ ୧୯୯୪ ମଧ୍ୟରେ ଓଡ଼ିଶା ସରକାରଙ୍କ ବାଣିଜ୍ୟିକ କର ବିଭାଗର ବରିଷ୍ଠ ପରାମର୍ଶଦାତା ଥିଲେ । 
୧୩ ଜାନୁଆରୀ ୧୯୯୪ରେ ସେ ଓଡ଼ିଶା ଉଚ୍ଚ ନ୍ୟାୟାଲୟର ବିଚାରପତି ଭାବେ ନିଯୁକ୍ତ ହୋଇଥିଲେ ।

## ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି
ଶ୍ରେଣୀ: ୧୯୪୯ ଜନ୍ମ
ଶ୍ରେଣୀ:ଗୁଆହାଟୀ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଶ୍ରେଣୀ:ଭାରତର ସର୍ବୋଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ସଂଘମିତ୍ରା ରଥ

**ସଂଘମିତ୍ରା ରଥ** (ଜନ୍ମ: ୨୯ ମଇ ୧୯୭୯) ଜଣେ ଓଡ଼ିଆ ସାହିତ୍ୟିକା । ସେ ଉଭୟ ପଦ୍ୟ ଓ ଗଦ୍ୟ ସାହିତ୍ୟରେ ନିଜ ଲେଖନୀ ଚାଳନା କରନ୍ତି ।

## ଜୀବନୀ 
ସଂଘମିତ୍ରା ୧୯୭୯ ମସିହାରେ ଯାଜପୁର ଜିଲ୍ଲାର ମଲ୍ଲିକାପୁରଠାରେ ଜନ୍ମଗ୍ରହଣ କରିଥିଲେ । ପିଲାଦିନେ ସେ ମନପବନ, ମୀନାବଜାର, ଶିଶୁଲେଖା ଓ ଜହ୍ନମାମୁଁ ଆଦି ପତ୍ରିକାପଢ଼ି ସାହିତ୍ୟପ୍ରତି ଆକର୍ଷିତ ହୋଇଥିଲେ । ସେ +୩ ପଢ଼ିବାବେଳେ ତାଙ୍କର ପ୍ରଥମ କବିତା ମହାବିଦ୍ୟାଳୟ ମୁଖପତ୍ରରେ ପ୍ରକାଶିତ ହୋଇଥିଲା । ବହୁବର୍ଷ ପରେ ତ୍ରୟମାସିକ ପତ୍ରିକା ଅୟମାରମ୍ଭରେ ତାଙ୍କର ଅନ୍ୟ ଏକ କବିତା ପ୍ରକାଶ ପାଇଥିଲା । ଏହି ଦ୍ୱିତୀୟ କବିତା ତାଙ୍କୁ ଅଧିକ ଲେଖିବା ପାଇଁ ପ୍ରେରଣା ଯୋଗାଇଥିଲା ।
## ରଚନାବଳୀ 
* ଅନ୍ୱେଷିତା - ୨୦୧୭
* ଶରଣ୍ୟା - ୨୦୧୮

## ସମ୍ମାନ ଓ ପୁରସ୍କାର 
* ଟାଇମପାସ ପ୍ରଥମା ପୁରସ୍କାର 

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ଲେଖିକା
ଶ୍ରେଣୀ:୧୯୭୯ ଜନ୍ମ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ଧନସାୟୀ ରଣଧୀର

**ଧନସାୟୀ ରଣଧୀର** (୨ ଜୁଲାଇ ୧୯୪୫ - ୭ ଜୁନ ୨୦୧୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୋଟପାଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଧନସାୟୀ ରଣଧୀର ୧୯୪୫ ମସିହାର ଜୁଲାଇ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୋମୁଳୁ ରଣଧୀର ଓ ପତ୍ନୀଙ୍କ ନାମ ପାର୍ବତୀ ରଣଧୀର ।

## ରାଜନୈତିକ ଜୀବନ 
ଧନସାୟୀ ରଣଧୀର ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଧନସାୟୀ ରଣଧୀର ୨୦୧୦ ମସିହାର ଜୁନ ୭ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୬୪ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୪୫ ଜନ୍ମ
ଶ୍ରେଣୀ:୨୦୧୦ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ନବରଙ୍ଗପୁର ଜିଲ୍ଲାର ଲୋକ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ମାଲାବାର ବିବାହ ଅଧିନିୟମ, ୧୮୯୬

୧୮୯୧ ମସିହାରେ ନିଯୁକ୍ତ **ମାଲାବାର ବିବାହ ଆୟୋଗ**ର ସୁପାରିଶକ୍ରମେ ତତ୍‌କାଳୀନ ମାଡ୍ରାସ ସରକାର ୧୮୯୬ ମସିହାରେ  **ମାଲାବାର ବିବାହ ଅଧିନିୟମ** ପ୍ରଣୟନ କରିଥିଲେ । ଏହା ମାଲାବାରର 'ମାରୁମାକାଥ୍ୟାମ' (ମାଲାବାରରେ ପ୍ରଚଳିତ ଏକ ମାତୃକୈନ୍ଦ୍ରିକ ସମ୍ପତ୍ତି ଉତ୍ତରାଧୀକାର ପ୍ରଥା) ପ୍ରଥାରେ ଚଳିଆସୁଥିବା ଯେକୌଣସି ଜାତିର ଲୋକଙ୍କ 'ସମ୍ବନ୍ଧମ୍‌'  ପ୍ରଥାରେ ହୋଇଥିବା ବିବାହକୁ ମାନ୍ୟତା ଦେବା ସହ ବିବାହ ଭାବରେ ପଞ୍ଜିକରଣ କରିବାକୁ ଅନୁମତି ଦେଲା । ଏହି ଅଧିନିୟମ, ପ୍ରତିବନ୍ଧକ ନିୟମ ପରିବର୍ତ୍ତେ ଅଧିକାରକୁ ଅନୁମତି ଦେବା ନିମିତ୍ତ ଉଦ୍ଦିଷ୍ଟ ଥିଲା । ତେବେ 'ସମ୍ବନ୍ଧମ୍‌' ପ୍ରଥାରେ ହୋଇଥିବା ବିବାହକୁ ପଞ୍ଜୀକୃତ କରିବା ସମ୍ପୁର୍ଣ୍ଣ ଭାବରେ ସେହି ସମ୍ପର୍କିତ ଲୋକଙ୍କ ଇଚ୍ଛାଧୀନ ଥିଲା ।

ସାର୍ ସି ଶଙ୍କର ନାୟାରଙ୍କଦ୍ୱାରା ଆରମ୍ଭ ହୋଇଥିବା ଏହି ପଦକ୍ଷେପଟି ବହୁ ମାତ୍ରାରେ ବିଫଳ ହୋଇଥିଲା ।  କାରଣ ଆଇନଟି କାର୍ଯ୍ୟକାରୀ ହେବାର ୨୦ ବର୍ଷ ମଧ୍ୟରେ କେବଳ ନାୟାର ପରିବାରର ମାତ୍ର ୬ଟି 'ସମ୍ବନ୍ଧମ୍‌' ପ୍ରଥାରେ ହୋଇଥିବା ବିବାହକୁ ପଞ୍ଜିକୃତ କରାଯାଇଥିଲା ।

## ଇତିହାସ 
୧୮୭୦ ଓ ୧୮୮୦ ମଧ୍ୟରେ ମାରୁମାକ୍ୟାଲାମ୍ ପ୍ରଥା ପ୍ରତି ଲୋକଙ୍କ ଅସନ୍ତୋଷ ଖବରକାଗଜରେ ପ୍ରକାଶ ପାଇଲା ଏବଂ ସେହି ସମୟର ଏକ ସରକାରୀ ରିପୋର୍ଟକୁ ଉପନିବେଶକାରୀ ପ୍ରଶାସକ ୱିଲିୟମ୍ ଲୋଗାନ୍ ଏହାକୁ ସମର୍ଥନ କରିଥିଲେ । ୧୮୯୦ ମସିହାରେ ଯେତେବେଳେ ନାୟାର ମାଡ୍ରାସ ବିଧାନ ପରିଷଦରେ ଏହି ରୀତିନୀତିକୁ ଆଇନଗତ କରିବା ପାଇଁ ଏକ ବିଲ୍ ଉପସ୍ଥାପନ କରି ଏହି ମାମଲାକୁ ସାମ୍ନାକୁ ଆଣିଥିଲେ । ଫଲରେ ପ୍ରଶାସନ ୧୮୯୧ ମସିହାରେ ମାଲାବାର ବିବାହ ଆୟୋଗ ଗଠନ କରିଥିଲା । 'ସମ୍ବନ୍ଧମ୍‌' ପ୍ରଥାର ପରୀକ୍ଷା କରିବା ଏବଂ ଏହା ଉପରେ ସୁପାରିଶ କରିବା ପାଇଁ ଏହା ଉପରେ ଦାୟୀତ୍ୱ ଦିଆଯାଇଥିଲା ।  
## ଆଧାର 
ଶ୍ରେଣୀ:ଭାରତୀୟ ଆଇନ
ଡାଇସଲଫିରାମ

**ଡାଇସଲଫିରାମ**, ଏକ ବାଣିଜ୍ୟିକ ନାମ ଆଣ୍ଟାବ୍ୟୁଜ, ଏକ ଔଷଧ ଯାହା  ହେଉଛି ମଦ୍ୟାତ୍ୟୟ ବା ଆଲକୋହୋଲିଜ୍ମ ଥିବା ରୋଗୀଙ୍କୁ ଦେଲେ ଆଲକୋହୋଲ ପ୍ରତି ତୀବ୍ର ସମ୍ବେଦନଶୀଳତା ଦେଖାଏ । ଏହାକୁ ଡାକ୍ତର ପରାମର୍ଶ ଏବଂ ସମର୍ଥନ ସହିତ ବ୍ୟବହାର କରିବା ଉଚିତ |  ଏହା ଦିଆଯିବା ପୂର୍ବରୁ ଏହା କିପରି କାର୍ଯ୍ୟ କରେ ସେ ବିଷୟରେ ଲୋକଙ୍କୁ ଅବଗତ କରାଯିବା ଉଚିତ |  ପ୍ରାରମ୍ଭିକ ଗର୍ଭଧାରଣ ସମୟରେ କିମ୍ବା ସ୍ତନ୍ୟପାନ କରାଇବା ସମୟରେ ବ୍ୟବହାର ସୁପାରିଶ କରାଯାଏ ନାହିଁ |   ଯୁକ୍ତରାଜ୍ୟରେ ୫୦ ଡୋଜର ମିଗ୍ରା ୨୦୦ମିଗ୍ରା ଔଷଧ ନିମନ୍ତେ ଏଚଏଚଏସକ୍କୁ ୨୦୨୦ ସୁଦ୍ଧା ୧୧୦ ପାଉଣ୍ଡ ଖର୍ଚ୍ଚ କରିବାକୁ ପଡେ । ଡାଇସଲଫିରାମର ପ୍ରତିରୋପଣ ଯୋଗ୍ୟ ଫର୍ମଗୁଡିକ ଅନୁଶୀଳନରେ ଉନ୍ନତି ଆଣିବାକୁ ଚେଷ୍ଟା କରାଯିବାବେଳେ ଏହା  ପ୍ରଭାବଶାଳୀ ନ  ହେବା ଜଣାପଡିଛି | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସୁମାଟ୍ରିପଟାନ

**ସୁମାଟ୍ରିପଟାନ,** ଏକ ବ୍ୟବସାୟୀକ ନାମ **ଇମିଟ୍ରକ୍ସ,** ଏକ ଔଷଧ ଯାହା ଅଧକପାଳି ମୁଣ୍ଡବିନ୍ଧା ଏବଂ କ୍ଲଷ୍ଟର ମୁଣ୍ଡ ବିନ୍ଧାର ଚିକିତ୍ସା ପାଇଁ ବ୍ୟବହୃତ ହୁଏ |  ଏହା ପାଟିରେ ଦିଆଯାଏ, ନାକରେ ପକାଯାଏ କିମ୍ବା ଚର୍ମ ତଳ ଇଞ୍ଜେକସନ ଆକାରରେ ଦିଆଯାଏ | ଔଷଧର ପ୍ରଭାବ ସାଧାରଣତଃ ତିନି ଘଣ୍ଟା ମଧ୍ୟରେ ଆରମ୍ଭ ହୋଇଥାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଛାତି ଚାପ, ଥକ୍କା ଅନୁଭବ କରିବା, ଦୁନିଆର ଘୂର୍ଣ୍ଣନ ଅନୁଭବ, ବାନ୍ତି, ଏବଂ ଝିମ ଝିମ ଲାଗିବା ହୋଇପାରେ । ଏହା କିପରି କାମ କରେ ତାହା ସଂପୂର୍ଣ୍ଣ ସ୍ପଷ୍ଟ ନୁହେଁ |  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ | ଯୁକ୍ତରାଜ୍ୟରେ ୨୦୧୯ ସୁଦ୍ଧା ଏହାର ଡୋଜ ପିଛା ଏନଏଚଏସର ମୂଲ୍ୟ ୧ ପାଉଣ୍ଡ ରହିଛି।  ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ  ୦.୬୦ ଡଲାର ଅଟେ।  ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୯୭ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଆଠ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା |   ଏକ ଡୋଜ୍ ପିଛା  ୫୦ ଡଲାର ମୂଲ୍ୟରେ ଏହାର ଏକ ମିଶ୍ରଣ ଉତ୍ପାଦ ସୁମାଟ୍ରିପଟାନ/ନାପ୍ରୋକ୍ସେନ ନାମରେ  ମଧ୍ୟ ଉପଲବ୍ଧ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଭାଲସାର୍ଟାନ/ହାଇଡ୍ରୋକ୍ଲୋରୋଥିଆଜାଇଡ

**ଭାଲସାର୍ଟାନ/ହାଇଡ୍ରୋକ୍ଲୋରୋଥିଆଜାଇଡ,** ଅନ୍ୟମାନଙ୍କ ମଧ୍ୟରେ ଏକ ବ୍ୟବସାୟୀକ ନାକ **କୋ-ଡିଭୋଭାନ,** ଏକ ଔଷଧ ଯାହା ଉଚ୍ଚ ରକ୍ତଚାପର ଚିକିତ୍ସା ପାଇଁ ବ୍ୟବହୃତ ହୁଏ ଯେତେବେଳେ କେବଳ **ଭାଲସାର୍ଟାନ** ପର୍ଯ୍ୟାପ୍ତ ନୁହେଁ |  ଏଥିରେ ଅଞ୍ଜିଓଟେନସିନ ରିସେପ୍ଟର ବ୍ଲକର ଶ୍ରେଣୀର ଭାଲସାର୍ଟାନ ଓ ଡାଇୟୁରେଟିକ ଶ୍ରେଣୀର ହାଇଡ୍ରୋକ୍ଲୋରୋଥିଆଜାଇଡ ଔଷଧ ଦ୍ୱୟର ଏକ ମିଶ୍ରଣ ଥାଏ  |  ଏହା ପାଟିରେ ଦିଆଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା ଏବଂ ମୁଣ୍ଡବିନ୍ଧା ହୋଇପାରେ |  ଗର୍ଭାବସ୍ଥାରେ ଏହ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ | 

୧୯୯୮ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା |  ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୪.୪୦ ଆମେରିକୀୟ ଡଲାର ଅଟେ ।  ୨୦୧୭ରେ ଏହା ଯୁକ୍ତରାଷ୍ଟ୍ରରେ ୧୩୩ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ପାଞ୍ଚ ଲକ୍ଷରୁ ଅଧିକ ପ୍ରେସକ୍ରିପସନ ରହିଥିଲା |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସୂର୍ଯ୍ୟ ନାରାୟଣ ମାଝି

**ସୂର୍ଯ୍ୟ ନାରାୟଣ ମାଝି** ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୋଟପାଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ସୂର୍ଯ୍ୟ ନାରାୟଣ ମାଝିଙ୍କ ବାପାଙ୍କ ନାମ ବଳି ମାଝି ।

## ରାଜନୈତିକ ଜୀବନ 
ସୂର୍ଯ୍ୟ ନାରାୟଣ ମାଝି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ସୂର୍ଯ୍ୟ ନାରାୟଣ ମାଝି ୧୯୮୪ ମସିହାରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୮୪ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ପ୍ଲାଜୋମାଇସିନ

**ପ୍ଲାଜୋମାଇସିନ, ଏକ ବ୍ୟବସାୟୀକ ନାମ** **ଜେମଡ୍ରି**, ଏକ ଆମିନୋଗ୍ଲାଇକୋସାଇଡ ଆଣ୍ଟିବାୟିଟିକ ଯାହା ଜଟିଳ ମୂତ୍ରନଳୀ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ |  ୨୦୧୯ ସୁଦ୍ଧା ଏହା କେବଳ ସେହିମାନଙ୍କ ପାଇଁ ସୁପାରିଶ କରାଯାଇଛି ଯେଉଁମାନଙ୍କ ପାଇଁ କିଛି ବିକଳ୍ପ ନାହିଁ |  ଏହା ଶିରାବ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ ।  ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି । ଯୁକ୍ତରାଷ୍ଟ୍ରରେ ୧୦ ଦିନର ଚିକିତ୍ସାର ମୂଲ୍ୟ ପ୍ରାୟ ୬,୬୦୦ ଆମେରିକୀୟ ଡଲାର | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଜ୍ଞାନୁ ରାଣା

**ଜ୍ଞାନୁ ରାଣା** (Nepali: ज्ञानु राणा; ଜନ୍ମ ୩ ଅକ୍ଟୋବର, ୧୯୪୯) ଜଣେ ଗାୟିକା ଓ ରିଏଲିଟି ସୋ'ର ବିଚାରପତି ଥିଲେ ଯିଏ କାଠମାଣ୍ଡୁ, ନେପାଳର ଥାମେ ସ୍ଥାନରେ ଜନ୍ମଗ୍ରହଣ କରିଥିଲେ । ସେ ଅନେକ ଯୁଗଳ ଗୀତ ଲେଖିଥିଲେ ଓ ଗାଇଥିଲେ ଯେପରିକି "ସିରି ମା ସିରି ନି କାଞ୍ଚା" ଓ "ମଞ୍ଛେ କୋ ମାୟା ୟାହେ" ଗୀତ ଯାହା ଅନ୍ୟ ଜଣେ ନେପାଳୀ ଗାୟକ ନାରାୟଣ ଗୋପାଳଙ୍କ ସାଥିରେ ମିଶି ଗାଇଥିଲେ ।

## ପ୍ରାକ୍ ଜୀବନ ଓ ଶିକ୍ଷା
ରାଣା ଖ୍ୟାତନାମା ଲୋକ ସଙ୍ଗୀତ ଗାୟକ ଓ କବି 'ଧର୍ମରାଜ ଥାପାଙ୍କର ଝିଅ ଥିଲେ ।   ତାଙ୍କ ପିତା ରେଡିଓ ନେପାଳରେ କାମ କରୁଥିଲେ ଓ ପରେ ନେପାଳ ସରକାରଙ୍କ ଅନୁଷ୍ଠାନ ନେପାଳ ଏକାଡେମୀରେ ନିଯୁକ୍ତ ହୋଇଥିଲେ ଯେଉଁଠାରେ ନେପାଳୀ ସଂସ୍କୃତିର ବିକାଶ ଓ ଉନ୍ନତି ନିମନ୍ତେ କାର୍ଯ୍ୟ କରାଯାଉଥିଲା । ତାଙ୍କ ମାତା ଥିଲେ ଧର୍ମରାଜ ସାବିତ୍ରୀ ଏକ ସଂସ୍ଥାର ପ୍ରତିଷ୍ଠାତା ଥିଲେ ଯେଉଁଠାରେ ଲୋକ ସଙ୍ଗୀତ ଓ ସଂସ୍କୃତିର ବିକାଶ ନିମନ୍ତେ କାର୍ଯ୍ୟ କରାଯାଉଥିଲା ।

ରାଣା ନେପାଳର ପୋଖରାର ବାତୁଲଚୌର ସ୍ଥାନରେ ବଢ଼ିଥିଲେ ଓ ସେଠାରେ ପ୍ରାଥମିକ ଶିକ୍ଷା ଲାଭ କରିଥିଲେ । ପରେ ସେ ଉଚ୍ଚ ଶିକ୍ଷା ନିମନ୍ତେ କାଠମାଣ୍ଡୁ ଯାଇଥିଲେ । ବାଗବଜାରର ପଦ୍ମ କନ୍ୟା ଅନୁଷ୍ଠାନରେ ନାମ ଲେଖାଇ ୧୯୬୫ ମସିହାରେ ଶିକ୍ଷା ସମାପ୍ତ କରିଥିଲେ । ବଙ୍ଗଳାଦେଶରେ ଥିବା ମାଇମେନସିଂର ଭାରତେଶ୍ୱରୀ ହୋମସରୁ ସେ ୧୯୬୭-୬୮ରେ ଗୃହ ବିଜ୍ଞାନରେ ଉତ୍ତୀର୍ଣ୍ଣ ହୋଇଥିଲେ ଓ ୧୯୭୦ ମସିହାରେ ନେପାଳର ତ୍ରିଭୂବନ ବିଶ୍ୱବିଦ୍ୟାଳ‌ୟରୁ ଇଣ୍ଟରମିଡିଏଟ ସ୍ତରର ପରୀକ୍ଷାରେ ଉତ୍ତୀର୍ଣ୍ଣ ହୋଇଥିଲେ । ୧୯୭୭ ମସିହାରେ ସେ ଭାରତର ବରୋଦାସ୍ଥିତ ମହାରାଜା ସୟାଜିରାଓ ବିଶ୍ୱ ବିଦ୍ୟାଳୟର ସଙ୍ଗୀତ କଲେଜରେ ପ୍ରଶିକ୍ଷଣ ନେଇଥିଲେ । ଭାରତର ଆଲ୍ଲାହାବାଦସ୍ଥିତ ପ୍ରୟାଗ ସଙ୍ଗୀତ ସମିତିରୁ ରାଣା ସିନିଅର ସ୍ତରର ଡିପ୍ଲୋମା ପ୍ରଥମ ଶ୍ରେଣୀରେ ଲାଭ କରିଥିଲେ ।

## ବୃତ୍ତି 
ଅତି ପିଲାଦିନରୁ ରାଣା ସଙ୍ଗୀତରେ ସକ୍ରିୟ ଥିଲେ । ତାଙ୍କ ପିତା ଧର୍ମରାଜ ଥାପା ବିଖ୍ୟାତ ଲୋକ ସଙ୍ଗୀତ ଯାୟକ ଥିଲେ ଓ ସେତେବେଳର ନେପାଳର ଏକମାତ୍ର ରେଡିଓ ଷ୍ଟେସନର ବିଭିନ୍ନ ପ୍ରୋଗ୍ରାମରେ ଭାଗ ନେଉଥିଲେ । ପ‌ପ୍ ସଙ୍ଗୀତ ଓ ଆଧୁନିକ ଗୀତ ଗାଇବାରେ ଦକ୍ଷ ଥିଲେ ମଧ୍ୟ ରାଣା ଲୋକ ସଙ୍ଗୀତ ଗାଇବାରେ ମଧ୍ୟ ବିଶେଷତା ପ୍ରାପ୍ତ ହୋଇଥିଲେ । ସେ ନେପାଳୀ, ହିନ୍ଦୀ ଓ ଉର୍ଦ୍ଦୁ ଭାଷାରେ ଓ ନେପାଳର ଭୋଜପୁରୀ, ମୈଥିଳୀ ଓ ନେୱାରୀ ଭାଷାରେ ୨୦୦୦ରୁ ଅଧିକ ଗୀତ ରେକର୍ଡ଼ କରେଇଛନ୍ତି । ଏହି ଗୀତମାନଙ୍କରେ ଆଧୁନିକ, କ୍ଲାସିକାଲ, ଲୋକ ସଙ୍ଗୀତ, ଭଜନ ଓ ଗଜଲ ଗୀତ ଗୁଡ଼ିକ ଭିଭିନ୍ନ ପ୍ରକାରରେ ଗାଇଛନ୍ତି । 

## ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କଣ୍ଠଶିଳ୍ପୀ
ବୁମେଟାନାଇଡ

**ବୁମେଟାନାଇଡ**, ଅନ୍ୟମାନଙ୍କ ମଧ୍ୟରେ **ବୁମେକ୍ସ** ବାଣିଜ୍ୟ ନାମରେ ବିକ୍ରି ହୁଏ, ଇଡିମା ଏବଂ ଉଚ୍ଚ ରକ୍ତଚାପର ଚିକିତ୍ସା ପାଇଁ ଏହି ଔଷଧ ବ୍ୟବହୃତ ହୁଏ |  ଏଥିରେ ହୃଦ୍‌ପାତ, ଯକୃତ ସମସ୍ୟା ଓ ବୃକ୍‌କ ସମସ୍ୟା ଆଦି ରୋଗମାନ ଅନ୍ତର୍ଭୁକ୍ତ |  ଫୁଲିବା ପାଇଁ କୌଣସି ଔଷଧ କାମ ନ  କଲେ ଏହି ଔଷଧ ସେତେବେଳେ କାମ କରିପାରେ | ବୁମେଟାନାଇଡ୍ ହେଉଛି ଏକ ଲପ ଡାଇୟୁରେଟିକ ଏବଂ ବୃକ୍‌କରେ ସୋଡିୟମର ପୁନର୍ବାର ଅବଶୋଷଣକୁ ହ୍ରାସ କରି କାର୍ଯ୍ୟ କରେ |   ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ | ଯୁକ୍ତରାଜ୍ୟରେ ଏକ ମାସର ଯୋଗାଣ ୨୦୧୯ ସୁଦ୍ଧା ଏନଏଚଏସର ମୂଲ୍ୟ ପ୍ରାୟ ୧.୨୦ ପାଉଣ୍ଡ ଥିଲା ।  ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୧୨ ଡଲାର ଅଟେ।  ଯୁକ୍ତରାଷ୍ଟ୍ରରେ ୨୦୧୭ ମସିହାରେ ଏହା ୨୭୭ତମ ସାଧାରଣ ଔଷଧ ଥିଲା, ଯେଉଁଥିରେ ଏକ ନିୟୁତରୁରୁ ଅଧିକ ପ୍ରେସକ୍ରିପସନ ରହିଥିଲା |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମେସାଲାଜିନ

**ମେସାଲାଜିନ**, ଅନ୍ୟ ନାମ **ମେସାଲାମାଇନ୍** କିମ୍ବା **5-ଆମିନୋସାଲିସିଲିକ ଏସିଡ** ( **5-ASA** ) ଭାବରେ ମଧ୍ୟ ଜଣାଶୁଣା, ଏକ ଔଷଧ ଯାହା ଅଲସରାଟିଭ ଅଲସରେଟିଭ କୋଲାଇଟିସ ଏବଂ କ୍ରୋନ୍ ରୋଗ ସମେତ ଇନଫ୍ଲାମେଟୋରି ବାୱେଲ ଡିଜିଜ ରୋଗମାନଙ୍କ ଚିକିତ୍ସା ପାଇଁ ବ୍ୟବହୃତ ହୁଏ |  ଏହା ସାଧାରଣତଃ ସାମାନ୍ୟରୁ ମଧ୍ୟମ ଗୁରୁତର ଧରଣର ରୋଗ ଚିକିତ୍ସା ପାଇଁ ବ୍ୟବହୃତ ହୁଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ବାନ୍ତି, ପେଟ ଯନ୍ତ୍ରଣା ଏବଂ ଜ୍ୱର ଅନ୍ତର୍ଭୁକ୍ତ |  ସଲଫା ଆଲର୍ଜି ଥିବା ଲୋକଙ୍କଠାରେ କିଛି ସୂତ୍ର ସମସ୍ୟା ସୃଷ୍ଟି କରିପାରେ |  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ଏବଂ ଅନେକ ବ୍ୟବସାୟୀକ ନାମରେ ବିକ୍ରି ହୁଏ |  ଯୁକ୍ତରାଜ୍ୟରେ ଏକ ମାସର ଯୋଗାଣ ୨୦୨୧ ସୁଦ୍ଧା ଏନଏଚଏସକୁ ୩୦ ପାଉଣ୍ଡରୁ କମ ଖର୍ଚ୍ଚ କରିବାକୁ ପଡ଼େ  ୨୦୧୭ରେ, ଏହା ଯୁକ୍ତରାଷ୍ଟ୍ରରେ ୨୪୬ତମ ସାଧାରଣତ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଏକ ମିଲିୟନରୁ ଅଧିକ ପ୍ରେସକ୍ରିପସନ୍ ରହିଥିଲା |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଫ୍ୟାଟ ଏମ୍ବୋଲିଜ୍ମ ସିଣ୍ଡ୍ରୋମ

**ଫ୍ୟାଟ ଏମ୍ବୋଲିଜ୍ମ ସିଣ୍ଡ୍ରୋମ** ହୋଇଥିବା କୁହାଯାଏ ଯେତେବେଳେ ରକ୍ତ ସ୍ରୋତରେ ଚର୍ବି ପ୍ରବେଶ କରି ଲକ୍ଷଣ ଦର୍ଶାଏ । ଗୋଟିଏ ଦିନ ମଧ୍ୟରେ ଲକ୍ଷଣ ଆରମ୍ଭ ହୁଏ |  ମୃତ୍ୟୁ ହେବାର ଆଶଙ୍କା ପ୍ରାୟ ୧୦% ଅଟେ।   ଏଥିରେ ଅମ୍ଳଜାନ ଚିକିତ୍ସା, ଶିରାଭ୍ୟନ୍ତର ତରଳ ପଦାର୍ଥ, ଆଲବୁମିନ ଓ ଯାନ୍ତ୍ରିକ ଭେଣ୍ଟିଲାସନ ଆବଶ୍ୟକ ହୁଏ ।    ଅସ୍ଥି ଭଙ୍ଗା ପରେ ସାଧାରଣତଃ ରକ୍ତରେ ଅଳ୍ପ ପରିମାଣର ଚର୍ବି ଦେଖାଯାଏ, କିନ୍ତୁ ଫ୍ୟାଟ ଏମ୍ବୋଲିଜ୍ମ ସିଣ୍ଡ୍ରୋମ କ୍ୱଚିତ ହୁଏ । ଏହି ଅବସ୍ଥା ପ୍ରଥମେ ୧୮୬୨ ମସିହାରେ ଜେନକର ନିର୍ଣ୍ଣୟ କରିଥିଲେ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ